ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: Νέος γύρος κακοκαιρίας με χιόνια, καταιγίδες και θυελλώδεις ανέμους\nΝέο κύμα κακοκαιρίας έρχεται από απόψε, όμως φαίνεται ότι αυτό δεν είναι παρά ο... προπομπός της κακοκαιρίας που θα αρχίσει να πλήττει τη χώρα στο τέλος της εβδομάδας.\nΠρόσκαιρη επιδείνωση του καιρού απόψε από τα νοτιοδυτικά, με κύρια χαρακτηριστικά τις κατά τόπους πυκνές χιονοπτώσεις και τις ισχυρές βροχές και καταιγίδες, που θα συνοδεύονται από θυελλώδεις ανέμους και πιθανόν τοπικά από χαλαζοπτώσεις.\nΙσχυρές βροχές και καταιγίδες περιμένουμε την Τρίτη κατά περιόδους στα δυτικά, τα νότια και την ανατολική νησιωτική χώρα, σύμφωνα με το έκτακτο δελτίο επιδείνωσης του καιρού που εξέδωσε η Εθνική Μετεωρολογική Υπηρεσία. Χιονοπτώσεις κατά τόπους πιο πυκνές στα ηπειρωτικά ορεινά και ημιορεινά. Παγετός κατά τόπους στα κεντρικά βόρεια ηπειρωτικά. Άνεμοι έως 8 μποφόρ στο Αιγαίο, προβλέπει η Εθνική Μετεωρολογική Υπηρεσία, σε έκτακτο δελτίο που εξέδωσε.\nΑπόψε, στα νησιά του Ιονίου, την Πελοπόννησο και πιθανόν στις παραθαλάσσιες περιοχές της Ηπείρου και της δυτικής Στερεάς.\nΑπόψε, στα ορεινά-ημιορεινά της Ηπείρου, της δυτικής και κεντρικής Στερεάς, της Πελοποννήσου, καθώς και σε περιοχές της δυτικής Μακεδονίας με χαμηλότερο υψόμετρο (πάνω από τα 300 μέτρα).


«Αφιερωμένη στον Τάσο Στεφάνου…» – FIGHTING SOUL\n«Αφιερωμένη στον Τάσο Στεφάνου…»\nΟ Τσάβι Πασκουάλ αφιέρωσε την νίκη του Παναθηναϊκού επί της Μακάμπι Τελ Αβίβ στον Τάσσο Στεφάνου… Τι είπε για τους Ντένμον – Λεκαβίτσιους.\nΟ Καταλανός τεχνικός μετά το 9-4 του «τριφυλλιού» στην Euroleague, είπε στη συνέντευξη Τύπου: «Αυτή η νίκη είναι αφιερωμένη στον Τάσο Στεφάνου, έναν σημαντικό άνθρωπο για την οικογένεια του Παναθηναϊκού και του ελληνικού μπάσκετ. Αυτή η νίκη είναι για εσένα… Κάναμε ένα καλό παιχνίδι. Η Μακάμπι είναι η καλύτερη ομάδα στην Ευρώπη στην επίθεση στο τρανζίσιον. Προσπαθήσαμε να ελέγξουμε τα λάθη. Ήταν πολύ σημαντικό κομμάτι του παιχνιδιού. Κάναμε τη δουλειά. Στην επίθεση όταν δεν χάναμε την μπάλα, παίζαμε καλά. Κυκλοφορούσαμε σωστά την μπάλα, βρίσκαμε σκορ κοντά, αλλά και μακριά από το καλάθι και φτάσαμε στη σημαντική νίκη».\nΑναλυτικά όσα δήλωσε στη συνέχεια ο Πασκουάλ:\nΓια το αν σκέφτηκε πως ο Νικ Καλάθη είναι στον πάγκο, την ώρα που έβλεπε την ομάδα του να αποδίδει πολύ καλά: «Φυσικά, είναι ένας πολύ σημαντικός παίκτη. Όταν είναι τραυματίας δεν πρέπει να σκέφτεσαι εκείνον. Όλοι βοήθησαν, ώστε να καλυφθεί το κενό του και να φτάσουμε στη νίκη».\nΓια το αν θα πάρει η ομάδα τον Νικ Καλάθη μαζί της στο Βελιγράδι ή αν θα μείνει στην Αθήνα για θεραπεία: «Δεν θα ταξιδέψει στο Βελιγράδι ο Καλάθης».\nΓια τους Μάρκους Ντένμον – Λούκας Λεκαβίτσιους: «Ο Μάρκους έκανε μεγάλη προσπάθεια στην οργάνωση του παιχνιδιού. Και ο Παππάς βοήθησε, οι δυο τους βρήκαν ισορροπία. Ο Ντένμον έχει μεγάλη ποιότητα, χρειάζεται χρόνο, να του δώσω κι εγώ παραπάνω χρόνο. Ο Λεκαβίτσιους έκανε καλή δουλειά, είμαι ικανοποιημένος από την ομάδα».\nΣίνγκλετον: «Για τον Νικ και τον κόσμο…»\nΟ Κρις Σίνγκλετον ανέφερε πως η άμυνα ήταν το κλειδί για τη νίκη του Παναθηναϊκού επί της Μακάμπι και… προχώρησε σε αφιερώσεις.\nΟ Αμερικανός φόργουορντ δήλωσε μετά τη λήξη του αγώνα: «Σίγουρα, η άμυνα ήταν το κλειδί. Είναι μια ομάδα που παίζει πολύ επιθετικά, αλλά τα καταφέραμε. Μπορεί να μην έπαιζε ο Νικ (σ.σ. Καλάθης), αλλά συνέχισε να μας μιλά, να μας δίνει οδηγίες. Παίζαμε και γι’ αυτόν, αλλά και για τον κόσμο μας».\nMην ξεχνάτε να κάνετε likeστη σελίδα μας στο Facebook\nSOS! Boηθάμε τον Ερασιτέχνη. ΝΤΟΥ για να ενημερωθείτε στη σελίδαΣΦΕΠ Γ. Καλαφάτης\nΤΣΕΚΑΡΟΥΜΕ ΠΑΝΤΑ ΚΑΙ ΕΔΩ:Νο1 εταιρεία ΟΠΑΔΙΚΟΥ ρουχισμού σε Ελλάδα και Κύπρο.\nΑράζουμεστο Qassabah! Μέσα στα τρία καλύτερα καταστήματα με ναργιλέδες στην Ευρώπη, όπως έχει ψηφιστεί, στην καρδιά του καταπράσινου Ζωγράφου.\nΚαι για τα ΠΑΝΤΑ ΟΛΑ για την μοτοσυκλέτα σας:RodaMoto! Πλησίον του ΝΑΟΥ!\nΚαλό Παράδεισο κύριε Τάσο…\n19 Δεκεμβρίου 2017 19 Δεκεμβρίου 2017 paostylebygreenqueenΕπικαιρότητα\nΠροηγούμενες δημοσιεύσεις15.000 «Νικ» έλιωσαν την Μακάμπι!\nΕπόμενες δημοσιεύσεις7 αγώνες του Παντοκράτορα με 80 ευρώ


Μυστικό για το κρασί… στη μαγειρική! - Στρώνουμε τραπέζι\nΜυστικό για το κρασί… στη μαγειρική!\nΌταν χρησιμοποιείτε κρασί στις συνταγές σας, καλό είναι να μην διαλέγετε ένα κρασί που δεν θα πίνατε…\nΔηλαδή, αν το κρασί δεν είναι αρκετά εύγεστο για να το απολαύσετε στο ποτήρι, δεν υπάρχει κανένας λόγος να μαγειρέψετε με αυτό. Προτιμήστε, επομένως, καλύτερης ποιότητας κρασιά, για πεντανόστιμες δημιουργίες!\nΣε κάθε περίπτωση, η επιλογή του κατάλληλου κρασιού είναι μια σύνθετη διαδικασία που σχετίζεται με την ποικιλία των σταφυλιών, την παλαιότητα του κρασιού αλλά και την τιμή του. Το σημαντικό σε κάθε περίπτωση είναι να έχετε στο ποτήρι σας και στο φαγητό σας, το κρασί που σας αρέσει. Κι αν προτιμάτε κόκκινο κρασί με το ψητό κοτόπουλο, μην αισθάνεστε ότι «πηγαίνετε ενάντια στους κανόνες»!


Χαρακόπουλος: «Εκκωφαντική η ψήφος των πολιτών» - TheNewspaper.gr\n-165 min. ago-Νέος σεισμός 3,8 Ρίχτερ στο νομό Ηρακλείου\n-146 min. ago-Που μπορείτε να κάνετε δωρεάν rapid test την Κυριακή 25/7\n-104 min. ago-Οργή στην Αλόννησο - Σκότωσαν τον Κωστή, τη φώκια μασκώτ του νησιού [εικόνες]\n-92 min. ago-Φιλική ήττα από την Ουτρέχτη ο Βόλος\n-89 min. ago-Παντρεύτηκε ο Στέλιος Τζιουβάκας\n-88 min. ago-Έχασε τη ζωή του 26χρονος σε σοκαριστικό τροχαίο\n-77 min. ago-Διαδηλώσεις κατά του «πράσινου πάσου» σε όλη τη χώρα\n-69 min. ago-Σαφάρι της αστυνομίας για τα κορωνοπάρτι\n-51 min. ago-Η συμπαράστασή μας στην Κύπρο είναι απόλυτη\n-50 min. ago-Σαράντα δασικές πυρκαγιές το τελευταίο 24ωρο σε όλη την Ελλάδα\nΠότε θα χτιστεί το τείχος της ανοσίας στην Ελλάδα – Η εκτίμηση του Χρ. Χατζηχριστοδούλου βάσει μελέτης της Ιατρικής Σχολής του Πανεπιστημίου Θεσσαλίας\nΕθελοντική αιμοδοσία την ερχόμενη Τρίτη στο 26ο Δημοτικό Σχολείο Λάρισας\nΕυαγγέλου: Η Δημοτική Αρχή Ελασσόνας αποφάσισε να σταθεί απέναντι στους πολίτες της


Υποχρεωτική η αναγραφή της χώρας προέλευσης στο γάλα από το 2018\nΤην υποχρεωτική αναγραφή της χώρας προέλευσης του γάλακτος προγραμματίζει η Ελλάδα από το 2018, σύμφωνα με δηλώσεις του υπουργού Αγροτικής Ανάπτυξης και Τροφίμων, Ευάγγελου Αποστόλου.\nΠηγές από το υπουργείο ανέφεραν στη EURACTIV, ότι το εν λόγω μέτρο έχει ήδη λάβει το πράσινο φως από την Ευρωπαϊκή Επιτροπή.\nΕπιπλέον, ευρωπαϊκές πηγές επιβεβαίωσαν ότι η Ελλάδα είχε ήδη κοινοποιήσει την απόφασή της στην Κομισιόν στις 22 Σεπτεμβρίου 2016.\nΚύριος στόχος ήταν να διασφαλιστεί, ότι οι καταναλωτές δεν παραπλανούνται από τα προϊόντα. Σύμφωνα με την Eurostat, το ελληνικό φρέσκο γάλα αποτελεί το τρίτο ακριβότερο στην Ευρώπη, μετά την Ιταλία και την Κύπρο.\n«Σε αρκετές περιπτώσεις, το γάλα πωλείται ως φρέσκο χωρίς να αναγράφεται η χώρα προέλευσής του», πρόσθεσαν οι πηγές.\nΟι παραγωγοί έχουν στη διάθεσή τους 180 ημέρες, για να προσαρμοστούν στο νέο σύστημα και να επιμεληθούν τις ετικέτες στις συσκευασίες πριν τεθεί σε ισχύ …\nΑπό την πλευρά του, ο υπουργός επεσήμανε, ότι το νομοσχέδιο ρυθμίζει τη μείωση του χρόνου πληρωμής των αγροτών με μέγιστη διάρκεια τις 60 ημέρες, τονίζοντας ότι στόχος της κυβέρνησης είναι να στηρίξει και να προστατεύσει τον τομέα.\nΠάντως, η αυξανόμενη τάση επιβολής της αναγραφής της χώρας προέλευσης στις ετικέτες των προϊόντων εξόργισε τη βιομηχανία τροφίμων, η οποία προειδοποίησε ότι υπάρχει κίνδυνος διατάραξης της ενιαίας αγοράς της ΕΕ.\n«Αν η ευρωπαϊκή κοινότητα αρχίσει να επιτρέπει σε χώρες να λάβουν –μεμονωμένα- προστατευτικά μέτρα, τότε κάτι τέτοιο θα σημάνει το τέλος. Ο κατακερματισμός που πρόκειται να δημιουργηθεί από το εγχείρημα αυτό, υπονομεύει πλήρως την ενιαία αγορά», ανέφερε σε συνέντευξή του στη EURACTIV ο Διευθύνων Σύμβουλος της Nestlé Zone Europe, Marco Settembri.\nMore in this category: « Πρότυπο εξυπηρέτησης οι αστικές συγκοινωνίες της Εσθονίας για άτομα με αναπηρίες ΕΕ: Αυξάνεται ο στόχος για την ενεργειακή απόδοση σε 40% μέχρι το 2030 »


lovelovegreece.com - Γιατί να επισκεφτείς την Καλαμπάκα όσο πιο σύντομα μπορείς; - Stagonnews\nlovelovegreece.com – Γιατί να επισκεφτείς την Καλαμπάκα όσο πιο σύντομα μπορείς;\n6 Δεκεμβρίου 2017, 09:28\nΗ Καλαμπάκα είναι μία «πόλη θαύμα» σε απόσταση 15 λεπτών από την πόλη των Τρικάλων. Οι ντόποιοι, εξαιρετικά φιλόξενοι, τραγουδούν «Είμαι απ‘ την Καλαμπάκα» και είναι περήφανοι γι’ αυτό. Διοργάνωσε μία εκδρομή που να συμπεριλαμβάνει όλα τα παραπάνω και δεν θα το μετανιώσεις.\nby: maria_liouta – lovelovegreece.com\nΌσα δεν γνωρίζουμε Κυριακή 14 Οκτωβρίου 2018 – Λέξεις , φράσεις , έννοιες με ιστορικό περιεχόμενο 14 Οκτ, 10:26\nΠρόσωπα και γεγονότα που άλλαξαν τον ρου της ιστορίας Κυριακή 07 Οκτωβρίου 2018 7 Οκτ, 09:15


Άννα Γκλέτσου:Έτσι βρέθηκε στο ΤΑΤΟΥΑΖ η αδελφή του Απόστολου Γκλέτσου... - Tvnea.com ©\nΆννα Γκλέτσου:Έτσι βρέθηκε στο ΤΑΤΟΥΑΖ η αδελφή του Απόστολου Γκλέτσου...\nΗ αδερφή του ηθοποιού, Απόστολου Γκλέτσου, Άννα Γκλέτσου, επίσης ηθοποιός,εντάχθηκε στο καστ του ΤΑΤΟΥΑΖ.\nΗ ίδια μιλά στο περιοδικό, Mytv, για το πώς μπήκε στη σειρά αλλά και για το αν τη βοήθησε ο αδερφός της...\nΈμαθα ότι έψαχναν έναν ηθοποιό για τον ρόλο της Τόνιας, της ψυχιάτρου. Τότε, πέρασα κανονικά από κάστινγκ δύο φορές, με είδαν, και μου είπαν το ΟΚ.\nΟπότε δεν έπαιξε ρόλο η συμμετοχή του αδελφού σας, Απόστολου Γκλέτσου ,στη σειρά...\nΌχι, δεν ήθελα ο αδελφός μου να μιλήσει και δεν το έχω εκμεταλλευτεί ποτέ. Επίσης δεν ήθελε και ο ίδιος κάτι τέτοιο. Αλλά και να ήθελα να με βοηθήσει, δεν θα το έκανε. Στην προσωπική μου ζωή με βοηθάει και είναι το στήριγμά μου πάντα. Ξέρεις πώς είναι αυτά...\nΣκεφτήκατε ότι θα υπάρξουν σχόλια ή σύγκριση με τον αδελφό σας με την είσοδο σας στη σειρά;\nΜπήκε τυχαία στη σειρά με το σπαθί της. Σε πιστέψαμε!!!\n12 Φεβρουαρίου 2018 - 6:40 μ.μ.


Η “μάχη της Άγκυρας”! Ο Ερντογάν τα παίζει όλα για όλα κυνηγώντας δικαστικά την αντιπολίτευση ~ Αnalysts for Change\nΗ “μάχη της Άγκυρας”! Ο Ερντογάν τα παίζει όλα για όλα κυνηγώντας δικαστικά την αντιπολίτευση\nΤα τελευταία γεγονότα που λαμβάνουν χώρα στην Τουρκία, λίγες μόλις μέρες πριν τις τοπικές εκλογές, με το δικαστικό «κυνήγι» του προέδρου της Αξιωματικής Αντιπολίτευσης (CHP) Kemal Kılıçdaroğlu και δύο αξιωματούχων του κόμματος του, της Aysu Bankoğlu και του Mansur Yavaş, αλλά και της προέδρου του İYİ Parti, Meral Akşener, δείχνουν ότι το AKP και ο ίδιος ο Erdoğan όχι απλώς κάνουν χρήση της δικαστικής εξουσίας, αλλά επιδιώκουν την επέκταση της δικαστικής καταστολής και σε άλλα κόμματα της αντιπολίτευσης προκειμένου να αμαυρώσουν και να εξουδετερώσουν τον ουσιαστικά μοναδικό αντίπαλο πόλο, που είναι η Εθνική Συμμαχία.\nΟι διώξεις, βέβαια, κατά υποψήφιων της αντιπολίτευσης δεν αποτελεί νέα πρακτική. Το HDP (Δημοκρατικό Κόμμα των Λαών) έχει ήδη βιώσει τη φυλάκιση των πρώην συν-προέδρων του, Selahattin Demirtaş και Figen Yüksekdağ, καθώς και άλλων μελών του κοινοβουλίου, δημάρχους και συμβούλους.\nΕνδεικτική της επικρατούσας κατάστασης είναι η περίπτωση του υποψήφιου του CHP για το μητροπολιτικό δήμο της Άγκυρας, Mansur Yavaş, ο οποίος σύμφωνα με τις δημοσκοπήσεις προηγείται και μάλιστα με σημαντική διαφορά του υποψήφιου του AKP Mehmet Özhaseki. Όπως αναφέρει η Cumhuriyet, ο Yavaş κατηγορείται για κατάχρηση εξουσιών, ενόσω εργαζόταν ως δικηγόρος πριν από μια δεκαετία, διενεργώντας διαιτησία σε μια δικαστική διαμάχη. Την καταγγελία υπέβαλε ο επιχειρηματίας Necmettin Keskin, ενώ το κατηγορητήριο επισύρει ποινή φυλάκισης τριών ετών (σ.σ. η καταγγελία έγινε το Δεκέμβριο του 2017 με την κατηγορία περί εκβιασμού).\nΣυγκεκριμένα, ο Yavaş κατηγορείται από τη φιλοκυβερνητική Sabah και τους αξιωματούχους του AKP ότι καταχράστηκε τη θέση του ως δικηγόρου και προέβη σε απάτη με την κατάθεση διπλών δικαστικών αξιώσεων ύψους 600.000 δολαρίων και σε πλαστογραφία υπογραφής σε επίσημο έγγραφο. Ο Yavaş, από την πλευρά του, αρνείται τους ισχυρισμούς, τους οποίους και χαρακτηρίζει ως την πιο ανήθικη επίθεση στην πολιτική του καριέρα.\nΔεδομένου ότι ο Yavaş είναι επίσης μέλος του δικηγορικού συλλόγου, το Υπουργείο Δικαιοσύνης έπρεπε να χορηγήσει άδεια για οποιαδήποτε έρευνα εναντίον του. Τελείως «συμπτωματικά», η άδεια έρευνας δόθηκε από το Υπουργείο λίγο πριν τις τοπικές εκλογές και το δικαστήριο δέχθηκε το κατηγορητήριο στις 8 Μαρτίου, ενώ η είδηση δημοσιοποιήθηκε από τον αντίπαλό του, Mehmet Özhaseki και τον εκπρόσωπο του AKP Ömer Çelik, πριν η εισαγγελία προβεί σε οποιαδήποτε σχετική ανακοίνωση. Ο Yavaş έχει αποκαλύψει έγγραφα που δείχνουν ότι το άτομο που τον κατηγορεί έχει ιστορικό ψυχικής ασθένειας και έχει καταδικαστεί σε έξι χρόνια φυλάκισης για πλαστογραφία, κακοποίηση παιδιών, εκβιασμούς και απειλές.\nΝα σημειωθεί ότι δεν είναι η πρώτη φορά που ο Yavaş δέχεται «επίθεση». Στις τοπικές εκλογές του 2014, είχαν εμφανιστεί στην Άγκυρα αφίσες που τον έδειχναν σχεδόν αγκαλιά με έναν αριστερό, φιλοκουρδικό πολιτικό και είχαν ως σύνθημα «θα κυβερνήσουμε μαζί». Όπως αναφέρει ο δημοσιογράφος Michael Sercan Daventry «τα φυλλάδια ήταν πλαστά, μια σαφής προσπάθεια να επιτεθούν στα συντηρητικά διαπιστευτήρια του Yavaş». Τελικά, ο υποψήφιος του AKP Melih Gökçek επικράτησε στην Άγκυρα με μόλις μια μονάδα διαφορά, με τον Yavaş, όμως, να υποστηρίζει ότι επρόκειτο για αποτέλεσμα νοθείας.\nΣε δηλώσεις του στη Hürriyet (11/3), ο Yavaş ανέφερε ότι με βάση τις τελευταίες δημοσκοπήσεις προηγείται 8 – 11 μονάδες, εκφράζοντας παράλληλα την ανησυχία του ότι όσο πλησιάζουν οι εκλογές θα γίνεται όλο και περισσότερο αντικείμενο λασπολογίας. Όπως τόνισε, η διαφορά που παρατηρείται μεταξύ των προεκλογικών εκστρατειών του 2014 και του 2019 είναι ότι η επιδείνωση των οικονομικών συνθηκών κυριαρχεί στις φετινές δημοσκοπήσεις. «Έχω γνωρίσει πλήθος ατόμων που δηλώνουν ότι αυτή τη φορά θα με ψηφίσουν παρόλο που είχαν ψηφίσει για το AKP πριν από πέντε χρόνια. Αισθάνομαι ότι το κύριο κίνητρο πίσω από αυτή την αλλαγή στην εκλογική συμπεριφορά είναι η οικονομία…. Πρέπει να πω ότι το κύριο πρόβλημα της Άγκυρας είναι η φτώχεια, η ανεργία και οι οικονομικές δυσκολίες». Επιπρόσθετα, δεν παρέλειψε να αναφερθεί και στις κατηγορίες που δέχεται από τον αντίπαλό του και το AKP για το ότι θα προσλάβει 20.000 μέλη του PKK στον μητροπολιτικό δήμο αν εκλεγεί στις τοπικές εκλογές.\nΟ Kemal Kılıçdaroğlu, από την πλευρά του, κατηγορείται για προσβολή του υπουργού Εσωτερικών Süleyman Soylu κατά τη διάρκεια τηλεοπτικής ομιλίας του πριν από 10 μήνες και οι εισαγγελείς έχουν ξεκινήσει (11/3) τη διαδικασία άρσης της κοινοβουλευτικής του ασυλίας, προκειμένου να κατηγορηθεί επίσημα και να δικαστεί.\nΗ Meral Akşener έχει επίσης τεθεί υπό έρευνα και θα μπορούσε να αντιμετωπίσει την ποινή της φυλάκισης με την κατηγορία της προσβολής κατά του Τούρκου προέδρου. Η ένταση μεταξύ Akşener – Erdoğan οξύνθηκε όταν η πρώτη κατηγόρησε τον Τούρκο πρόεδρο, σε ομιλία της στο Ντενιζλί, ότι βάζει την ετικέτα του τρομοκράτη σε όσους πολίτες προτίθενται να ψηφίσουν Εθνική Συμμαχία, με τον Erdoğan να απαντά ότι θα την μηνύσει για δυσφήμιση. Χαρακτηριστική είναι και η δήλωση του Kılıçdaroğlu «ο Erdoğan έχει αναλάβει τη δουλειά ενός δικαστή. Είναι πολύ πιθανό να έχει ήδη δοθεί εντολή όχι μόνο για την ημερομηνία καταδίκης [της Akşener], αλλά και από ποιον δικαστή θα εκδοθεί η απόφαση».\nΣυγκεκριμένα, ο Erdoğan κατά τη διάρκεια προεκλογικής του εκστρατείας στην επαρχία Έλαζιγ, εξαπέλυσε απειλές κατά της Akşener για το ότι θα έχει την ίδια τύχη με τον φυλακισμένο και σύμμαχό της (όπως τόνισε), Κούρδο ηγέτη Selahattin Demirtaş. Ο Erdoğan, μάλιστα, έχει ήδη προχωρήσει σε επίσημη καταγγελία κατά της Akşener με τον ισχυρισμό της προσβολής.\nΣημειώνεται ότι η προσβολή του προέδρου θεωρείται αδίκημα στην Τουρκία, σύμφωνα με το αμφιλεγόμενο άρθρο 299 του Τουρκικού Ποινικού Κώδικα (TCK). Όποιος προσβάλλει τον πρόεδρο μπορεί να αντιμετωπίσει έως και τέσσερα χρόνια φυλάκισης, μια ποινή που μπορεί να αυξηθεί αν το αδίκημα διαπράχθηκε μέσω των μέσων μαζικής ενημέρωσης.\nΕν τω μεταξύ, η Aysu Bankoğlu (μέλος του κοινοβουλίου – CHP) διερευνάται για διάδοση τρομοκρατικής προπαγάνδας και επιδοκιμασία εγκλήματος και εγκληματιών (σ.σ. PKK), σε δηλώσεις της στις 12/3. Η Bankoğlu ισχυρίζεται ότι πρόκειται για απομόνωση κάποιων λέξεων από ολόκληρη δήλωση, με σκοπό να ενισχυθεί η στρατηγική της προεκλογικής εκστρατείας του AKP, η οποία δεν είναι άλλη από το να κατηγορήσει την αντιπολίτευση για σχηματισμό μιας επονείδιστης συμμαχίας με το ΡΚΚ και με άλλες οργανώσεις που έχουν θεωρηθεί και απαγορευτεί ως τρομοκρατικές.\nΤην ίδια στιγμή, στην προεκλογική εκστρατεία του AKP, τον πρωταγωνιστικό ρόλο έχει ο Erdoğan και όχι οι υποψήφιοι, κλέβοντας την παράσταση με τις απειλές να στείλει την Akşener στη φυλακή και τις κατηγορίες έναντι των διαδηλωτών την Ημέρα της Γυναίκας για ασέβεια στο κάλεσμα για προσευχή. Το γεγονός αυτό έχει σαν αποτέλεσμα να επισκιάζονται οι υποψήφιοι και να καθίστανται ουσιαστικά άβουλοι, κάτι που δεν συμβαίνει με την Αντιπολίτευση. Ενδεικτικά είναι και τα όσα αναφέρονται για τον υποψήφιο του AKP Mehmet Özhaseki, «αποτελεί ένα λυπηρό θέαμα, ανίκανος να ξεφύγει από την αυστηρή κομματική γραμμή. Όλες οι δηλώσεις του αποτελούν παπαγαλία εκείνων του Erdoğan και του κεντρικού γραφείου του ΑΚΡ». Η εικόνα, λοιπόν, που σχηματίζεται δεν είναι υποψήφιος εναντίον υποψήφιου, αλλά Erdoğan εναντίον υποψήφιων της αντιπολίτευσης.\nΠαράλληλα, παρατηρείται αντίθεση μεταξύ του υποψήφιου του AKP για την Κων/πολη Binali Yıldırım και του Erdoğan, με τον πρώτο να μην υποστηρίζει τον ισχυρισμό ότι οι τοπικές εκλογές αποτελούν ζήτημα υπαρξιακής σημασίας. «Από την αρχή, η αντιπαράθεση μεταξύ των συμμαχιών ξεκίνησε από τα τοπικά ζητήματα και εξελίχθηκε στο πολύ γενικό. Νομίζω ότι αυτό είναι λάθος. Δεν εκλέγουμε πρόεδρο, εκλέγουμε ανθρώπους για να διοικήσουν τις πόλεις», δήλωσε ο Yıldırım σε συνέντευξή του στη φιλοκυβερνητική εφημερίδα Yeni Şafak. Ερωτηθείς δε για τα τρία πιο σημαντικά ζητήματα, ο Yıldırım ανέφερε την οικονομία, την ανεργία και τα προβλήματα με το σύστημα καθορισμού της ηλικίας συνταξιοδότησης. Το γεγονός αυτό μπορεί να θεωρηθεί ως παραδοχή ότι, ενώ το AKP προσπαθεί να μετατοπίσει τη συζήτηση σε ζητήματα επιβίωσης της χώρας, οι ψηφοφόροι ενδιαφέρονται πολύ περισσότερο για τις δυσκολίες της καθημερινότητας, με τη χώρα να έχει εισέλθει σε ύφεση.\n1. ORC: Έρευνα για τις τρέχουσες τάσεις του εκλογικού σώματος σε Κων/πολη, Σμύρνη, Άδανα, Αττάλεια και Εσκίσεχιρ. Δημοσιεύθηκε στις 6 Μαρτίου 2019 και είχε το ερώτημα «ποιον υποψήφιο/ κόμμα σκοπεύετε να ψηφίσετε για το μητροπολιτικό δήμο».\nΚων/πολη: Η έρευνα διεξήχθη από 26 Φεβρουαρίου έως 04 Μαρτίου 2019, πρόσωπο με πρόσωπο σε 8160 άτομα. Binali Yıldırım (Λαϊκή Συμμαχία – Υποψήφιος του AKP) 50,9%, Ekrem İmamoğlu (Εθνική Συμμαχία – Υποψήφιος CHP) 46,6%, Άλλος 2,5%.\nΣμύρνη: Η έρευνα διεξήχθη από 27 Φεβρουαρίου έως 04 Μαρτίου 2019, με συνεντεύξεις πρόσωπο με πρόσωπο σε 4100 άτομα. Tunç Soyer (Εθνική Συμμαχία – Υποψήφιος CHP) 55,6%, Nihat Zeybekçi (Λαϊκή Συμμαχία – Υποψήφιος AKP) 42,1%, Άλλος 2,3%.\nΆδανα: Η έρευνα διεξήχθη από 25 Φεβρουαρίου έως 2 Μαρτίου 2019, πρόσωπο με πρόσωπο σε 3500 άτομα. Hüseyin Sözlü (Λαϊκή Συμμαχία – Υποψήφιος MHP) 53,9%, Zeydan Karalar (Εθνική Συμμαχία – Υποψήφιος CHP) 44,3%, Άλλος 1,8%.\nΑττάλεια: Η έρευνα διεξήχθη 1 – 4 Μαρτίου 2019, με συνεντεύξεις πρόσωπο με πρόσωπο σε 2596 άτομα. Menderes Türel (Λαϊκή Συμμαχία – Υποψήφιος AKP) 48,9%, Muhittin Böcek (Εθνική Συμμαχία – Υποψήφιος CHP) 46,7%, Άλλος 4,4%.\nΕσκίσεχιρ: Η έρευνα διεξήχθη 2 – 4 Μαρτίου 2019, πρόσωπο με πρόσωπο σε 1425 άτομα. Yılmaz Büyükersan (Εθνική Συμμαχία – Υποψήφιος CHP) 49,6%, Burhan Sakallı (Λαϊκή Συμμαχία – Υποψήφιος AKP) 48,5%, Άλλος 1,9%.\n2. Τα συγκριτικά αποτελέσματα 7 δημοσκοπικών εταιρειών για το μητροπολιτικό δήμο της Κων/πολης, όπου όπως αναφέρεται θα ψηφίσουν περίπου 10 εκατομμύρια ψηφοφόροι. Αν και οι περισσότερες δημοσκοπήσεις δείχνουν ότι ο Binali Yıldırım προηγείται του Ekrem İmamoğlu, εντούτοις αξίζει να σημειωθεί ότι, σε ορισμένες από αυτές, δεν υπάρχει μεγάλη διαφορά μεταξύ των δύο υποψηφίων.\nKonsensus: Το 49,3% των ερωτηθέντων θα ψηφίσει AKP (Binali Yıldırım), 41,3% CHP (Ekrem İmamoğlu), 5,2% HDP και 4,1% MHP. Έχοντας κατά νου, βέβαια, ότι τα MHP και HDP δεν κατεβάζουν υποψήφιους για την Κων/πολη, τα ποσοστά τους θα διαμοιραστούν στα AKP και CHP αντίστοιχα.\nPollMark: Η δημοσκόπηση έλαβε χώρα από 9 – 15/2, με συνεντεύξεις 5024 ατόμων. Σύμφωνα με την έρευνα, ο İmamoğlu προηγείται του Yıldırım με 37,8% έναντι 36%.\nGezici: Binali Yıldırım 52,1%, Ekrem İmamoğlu 46,6%.\nORC: Yıldırım 50,9%, İmamoğlu 46,6%, Άλλος 2,5%.\nAvrasya: Yıldırım 44%, İmamoğlu 42%.\nPiar: 19 – 22/12/18, δείγμα 3120 άτομα. Το 36,5% των ερωτηθέντων δήλωσαν ότι θα ψήφιζαν Yıldırım, ενώ το 33% İmamoğlu.\nOptimar: Σε 3012 άτομα, το 45,9% επιλέγει Yıldırım και το 41,6% İmamoğlu.\nΣύμφωνα, επίσης, με εσωτερική έρευνα του AKP ο Yıldırım προηγείται του İmamoğlu με 1,5 μονάδα διαφορά.\n3. Έρευνα της Piar για τις κεντρικές και ανατολικές/ νοτιοανατολικές επαρχίες της Ανατολίας. Έλαβε χώρα από 1 – 6 Μαρτίου, με συνεντεύξεις 8260 συμμετεχόντων σε Άγκυρα, Εσκίσεχιρ, Ικόνιο, Μαλάτεια, Καρς, Καισάρεια, Ερζερούμ, Γκαζιαντέπ, Βαν, Ντιγιάρμπακιρ, Μαρντίν και Σανλιούρφα. Το περιθώριο σφάλματος υπολογίζεται σε 2,2%.\nΣύμφωνα με τα αποτελέσματα της έρευνας, η Εθνική Συμμαχία (CHP – İYİ Parti) προηγείται σε Άγκυρα και Εσκίσεχιρ. Για την Άγκυρα ο υποψήφιος του CHP Mansur Yavaş συγκεντρώνει 54,1% και βρίσκεται 9,5 μονάδες μπροστά από τον υποψήφιο του AKP Mehmet Özhaseki (44,6%). Στο Εσκίσεχιρ, ο υποψήφιος της Εθνικής Συμμαχίας Yılmaz Büyükerşen ηγείται της κούρσας με 57,2% έναντι του υποψήφιου της Λαϊκής Συμμαχίας, Burhan Sakallı (41%).\nΣτα Ικόνιο, Ερζερούμ, Γκαζιαντέπ, Μαλάτεια και Καισάρεια, οι υποψήφιοι της Λαϊκής Συμμαχίας προηγούνται. Να επισημανθεί ότι το AKP έρχεται πρώτο σε αυτές της επαρχίες από τις τοπικές εκλογές του 2004.\nΙκόνιο: Uğur İbrahim Altay (Λαϊκή Συμμαχία) 65,7%, Oğuz Şimşek (Εθνική Συμμαχία) 23,1%, Hasan Hüseyin Uyar (Saadet Partisi) 11,2%.\nΕρζερούμ: Mehmet Sekmen (Λαϊκή Συμμαχία) 72,4%, Mahmut Uykusuz (İYİ Parti) 15,1%, Mehmet Şimşek (CHP) 8%.\nΚαισάρεια: Memduh Büyükkılıç (Λαϊκή Συμμαχία) 66,2%, Dursun Ataş (Εθνική Συμμαχία) 30,1%.\nΓκαζιαντέπ: Fatma Şahin (Λαϊκή Συμμαχία) 46,1%, Celal Doğan (DSP – Democratic Left Party) 35,4%, Ejder Demir (Εθνική Συμμαχία) 14,2%.\nΜαλάτεια: Selahattin Gürkan (Λαϊκή Συμμαχία) 62,3%, Soner Gökçe (Εθνική Συμμαχία) 30,5%.\nΤο HDP είναι ξεκάθαρα μπροστά από τις Συμμαχίες σε Ντιγιάρμπακιρ, Μαρντίν, Βαν, ενώ στο Καρς προηγείται με σχετικά μικρή διαφορά έναντι της Λαϊκής Συμμαχίας, όμως έχει πιθανότητες επικράτησης με τη βοήθεια του CHP.\nΝτιγιάρμπακιρ: Adnan Selçuk Mızraklı και Hülya Alökmen Uyanık (HDP) 63,5%, Cumali Atila (Λαϊκή Συμμαχία) 28,9%.\nΜαρντίν: Ahmet Türk και Figen Altındağ (HDP) 57,2%, Mehmet Vecdi Kahraman (Λαϊκή Συμμαχία) 35%.\nΒαν: Bedia Özgökçe Ertan και Mustafa Avcı (HDP) 58,3%, Necdet Takva (Λαϊκή Συμμαχία) 34,5%.\nΚαρς: Ayhan Bilgen και Şevin Alaca (HDP) 28,2%, Çetin Nazik (Λαϊκή Συμμαχία) 25%, Taner Toraman (CHP) 19,1%, Settar Kaya (İYİ) 12,6%, Naif Alibeyoğlu (DSP) 10,8%.\nΣτην Sanliurfa, τέλος, έχει μεγάλες πιθανότητες να επικρατήσει το Saadet και θεωρείται ο πιο υποσχόμενος δήμος για το κόμμα, καθώς ο υποψήφιος του κόμματος Sabahattin Cevheri έρχεται πρώτος με 50,8%, ενώ ακολουθεί ο υποψήφιος της Λαϊκής Συμμαχίας Zeynel Abidin Beyazgül με 49%.


"Ο Πλανήτης σε ένα Γυάλινο Βαζάκι" -Thisisus.gr\n“Ο Πλανήτης σε ένα Γυάλινο Βαζάκι” ΄Ενα εκπληκτικό βιβλίο που μιλάει για τον θαυμαστό κόσμο που ζούμε και τη διατήρηση της φυσικής και πολιτιστικής κληρονομιάς του πλανήτη μας.\nΤίτλος: Ο Πλανήτης σε ένα Γυάλινο Βαζάκι (The Planet in a Pickle Jar)\nΣυγγραφέας/ εικονογράφηση: Martin Stanev\nΔύο αδέρφια επισκέπτονται το σπίτι της γιαγιάς τους, το οποίο μοιάζει εξαιρετικά βαρετό! Όπως και η γιαγιά τους άλλωστε! Τα πράγματα όμως θα εξελιχθούν τελείως διαφορετικά, όταν ένα βράδυ η γιαγιά θα εξαφανιστεί! Εκεί θα μάθουμε για τα μαγικά βαζάκια της γιαγιάς, που διατηρούν τα πάντα! Εκεί θα μάθουμε πόσο σημαντικό είναι να προστατεύουμε τον Πλανήτη μας και να διατηρούμε τις ισορροπίες! Εκεί θα νιώσουμε μια ζεστασιά, ανακαλύπτοντας ξανά πόσο σημαντική είναι η σχέση των παιδιών με τους παππούδες τους!\nΟ Πλανήτης σε ένα Γυάλινο Βαζάκι -Thisisus.gr\nΗ εξαιρετική εικονογράφηση του βιβλίου, μας λέει πολύ περισσότερα απ’ ό,τι η ίδια η ιστορία και αυτό είναι που κάνει αυτό το βιβλίο να αξίζει να διαβαστεί ξανά και ξανά! Κάθε φορά θα ανακαλύπτουμε και κάτι καινούργιο να σχολιάσουμε και να συζητήσουμε! Η ανάγνωση του -Πλανήτη σε ένα γυάλινο βαζάκι- δεν είναι υπόθεση μιας φοράς! Εδώ να πω, πως παρόλο που το σπίτι της γιαγιάς παρουσιάζεται σαν βαρετό και καθόλου διασκεδαστικό μέρος, αν τα παιδιά της ιστορίας άφηναν κάτω τα κινητά τους (όπως μας αποκαλύπτει η εικονογράφηση) θα ανακάλυπταν το ακριβώς αντίθετο!\n“Ο Πλανήτης σε ένα Γυάλινο Βαζάκι” είναι ένας πρωτότυπος τρόπος για να μιλήσουμε στα παιδιά μας για την προστασία του Πλανήτη! Να μιλήσουμε για τα είδη προς εξαφάνιση. Να συζητήσουμε μαζί τους για τα ζώα και τα φυτά και για τους τρόπους που πρέπει να τα προστατέψουμε για να έχουμε όλοι ένα καλύτερο μέλλον! Να μιλήσουμε για όλα όσα αξίζει να φυλάξουμε στα δικά μας γυάλινα βαζάκια. Ιστορίες, συναισθήματα, φύση, πολιτιστική κληρονομιά, γλώσσα! Όλα τα σημαντικά που αγαπάμε και θέλουμε να συνεχίσουμε να τα απολαμβάνουμε και στο μέλλον!\nΒάλτε αυτό το βιβλίο στην βιβλιοθήκη του Σχολείου ή του σπιτιού σας και είναι σίγουρο πως θα το αξιοποιήσετε πολλές φορές και με πολλούς τρόπους! Γιατί η μαγεία της γιαγιάς ξέρει πάντα πως να μας κάνει τα πράγματα ομορφότερα!\nΈνα παραμύθι για την απώλεια “Η γιαγιά της άνοιξης” – Thisisus.gr Θα έδινα τα πάντα Ένα μοναδικό παιδικό βιβλίο -Thisisus.gr Ένα αγγλόφωνο παραμύθι με μυρωδιά “Ελλάδας” – Thisisus.gr “Λίνος, ο δρακουλίνος “, ένα παραμύθι για τη διαφορετικότητα – Thisisus.gr Αν ερχόσουν στη Γη Ένα βιβλίο οδηγός για τον Πλανήτη μας – Thisisus.gr Δράση Σαγκουίνι 2022 Αντάλλαξε ένα βιβλίο με έναν άγνωστο φίλο -Thisisus.gr Ζωάκι Χάθηκε Ένα βιβλίο που υπόσχεται καινούργιες φιλίες -Thisisus.gr Ο Σπόρος της αμφιβολίας Ένα βιβλίο αφορμή να μιλήσουμε για την αποφασιστικότητα και τη θετική σκέψη. -Thisisus.gr\nTags: Παιδικά Βιβλία, παιδική λογοτεχνία, παιδικό βιβλίο


Λίβανος: Ελεύθεροι οι συλληφθέντες διαδηλωτές - Συνεχίζονται οι διαδηλώσεις | AstraTV\nΣυνεχίζεται η πολιτική αναταραχή στο Λίβανο, όπου οι τελευταίες εξελίξεις ήταν ότι αφέθηκαν ελεύθεροι οι περισσότεροι από τους διαδηλωτές που είχαν συλληφθεί το τελευταίο 48ωρο, ενώ συνεχίζονται οι κινητοποιήσεις που έχουν στο στόχαστρό τους την κυβέρνηση η οποία κατηγορείται για διαφθορά και ανικανότητα.\nΣτην συνοικία της Χάμρα, διαδηλωτές βανδάλισαν αργά το βράδυ τρεις τράπεζες, σύμφωνα με φωτορεπόρτερ του AFP, σπάζοντας τζάμια και προκαλώντας φθορές στα μηχανήματα αυτόματης ανάληψης χρημάτων.\nΗ εθνική υπηρεσία πληροφοριών γνωστοποίησε ότι σε μια από τις τράπεζες έριξαν ένα κοκτέιλ μολότοφ.\nΤην Τρίτη και την Τετάρτη το βράδυ σημειώθηκαν επεισόδια στην λιβανική πρωτεύουσα με πράξεις βανδαλισμού σε πολλές τράπεζες.\nΟι Λιβανέζοι έχουν εξοργιστεί μετά την εφαρμογή τις τελευταίες εβδομάδες μεγάλων περιορισμών στις αναλήψεις, την οποία επέβαλαν οι τράπεζες, οι οποίες κατηγορούνται από τους διαδηλωτές για συνέργεια με τις αρχές.\n«Όλοι όσοι συνελήφθησαν αφέθηκαν ελεύθεροι με εξαίρεση επτά ξένους, οι οποίοι παραπέμφθηκαν» στις αρμόδιες αρχές, ανακοίνωσε η Επιτροπή Δικηγόρων που έχει αναλάβει την υπεράσπιση των διαδηλωτών στην σελίδα της στο Facebook. Η ίδια είχε γνωστοποιήσει προηγουμένως ότι είχαν συλληφθεί 101 άνθρωποι, μεταξύ των οποίων ανήλικοι.\nΟι ξένοι που εξακολουθούν να κρατούνται είναι έξι Σύροι και ένας Αιγύπτιος, σύμφωνα με μέλος της επιτροπής αυτής.\nΤην Τρίτη είχαν συλληφθεί 59 άνθρωποι που ήταν ύποπτοι για βανδαλισμούς και επιθέσεις, σύμφωνα με τις δυνάμεις της τάξης.\n«Χάρη στην πίεση του κόσμου, όλοι οι κρατούμενοι αφέθηκαν ελεύθεροι δύο ημέρες έπειτα από μια υστερική καταστολή», έγραψε στο Twitter ο δικηγόρος και ακτιβιστής Νίζαρ Σαγκίγε.\n«Οι δυνάμεις της τάξης ξυλοκόπησαν άγρια τους διαδηλωτές (…) τους κακοποίησαν λεκτικά και σωματικά», κατήγγειλε παράλληλα η Διεθνής Αμνηστία. «Οι ενέργειες μιας χούφτας διαδηλωτών που βανδάλισαν τράπεζες ή πέταξαν πέτρες δεν αιτιολογεί ποτέ μια τέτοια υπερβολική προσφυγή στη βία».\nΤην Τετάρτη το βράδυ ο λιβανικός Ερυθρός Σταυρός ανακοίνωσε ότι περιέθαλψε 84 τραυματίες σε δύο περιοχές μετά τα επεισόδια που σημειώθηκαν ανάμεσα στις δυνάμεις της τάξης και διαδηλωτές.\nΔημοσιογράφοι τραυματίστηκαν επίσης από τις δυνάμεις της τάξης.\nΧθες Πέμπτη ο Χαρίρι συναντήθηκε με τον διοικητή της κεντρικής τράπεζας και τον απερχόμενο υπουργό Οικονομικών για να συζητήσουν για την οικονομική κρίση που αντιμετωπίζει η χώρα.\nΜετά την παραίτηση του Χαρίρι, ανατέθηκε στον Χάσαν Ντίαμπ εντολή σχηματισμού νέας κυβέρνησης, αλλά οι διαβουλεύσεις καθυστερούν, προς μεγάλη απογοήτευση του κινήματος αμφισβήτησης που ξέσπασε στις 17 Οκτωβρίου.\nΩστόσο σήμερα ενδέχεται να υπάρξει νέο υπουργικό συμβούλιο, σύμφωνα με τοπικά μέσα ενημέρωσης.


Σύντομα η ανακοίνωση του υποψηφίου του ΣΥΡΙΖΑ στο Δήμο Αθηναίων - Aftodioikisi.gr\n16 Δεκεμβρίου 2018 - 19:46\nΣύντομη κατάληξη θα έχουν οι διαβουλεύσεις στο εσωτερικό του ΣΥΡΙΖΑ για τον υποψήφιο που θα διεκδικήσει τον Δήμο Αθηναίων από πλευράς του κυβερνώντος κόμματος. Αυτό αναφέρει σε συνέντευξή του στην εφημερίδα «Νέα Σελίδα» (αναλυτικότερα ΕΔΩ) ο κυβερνητικός εκπρόσωπος, Δημήτρης Τζανακόπουλος, εκφράζοντας την βεβαιότητά του ότι η όποια επιλογή γίνει θα κινείται στην κατεύθυνση της συγκρότησης ενός μεγάλου κοινωνικού και πολιτικού προοδευτικού ρεύματος».\n«Διότι, ξέρετε, η Αθήνα δεν ανήκει στους κληρονόμους. Τα ιδιοκτησιακά σύνδρομα, εξάλλου, στην πολιτική συνήθως καταλήγουν σε ηχηρές διαψεύσεις», συμπλήρωσε με αιχμές κατά του υποψηφίου της ΝΔ, σημερινού περιφερειάρχη Στερεάς Ελλάδας, Κώστα Μπακογιάννη.\n«O ΣΥΡΙΖΑ, όπως έχουμε πει πολλές φορές, σέβεται απολύτως την αυτονομία της αυτοδιοίκησης και το δικαίωμα των αυτοδιοικητικών κινήσεων της Αριστεράς να διαβουλεύονται και να συζητούν, όχι μόνο για την επιλογή των επικεφαλής τους, αλλά για όλα τα προγραμματικά ζητήματα που αφορούν στην αυτοδιοίκηση», είπε παράλληλα ο κ. Τζανακόπουλος.\nΣύμφωνα με πληροφορίες της aftodioikisi.gr, τις οποίες έχει καταγράψει σε προηγούμενη ανάρτησή της, ο υφυπουργός Εργασίας Νάσος Ηλιόπουλος θα είναι τελικά ο υποψήφιος του ΣΥΡΙΖΑ στο δήμο Αθηναίων. Το όνομα του οποίου είχε πέσει από καιρό στο τραπέζι και παρότι επιθυμούσε να είναι υποψήφιος βουλευτής, είχε πει δημοσίως «ναι», επελέγη μετά τις εσωκομματικές αντιδράσεις που υπήρξαν για την δημοτική σύμβουλο της «Ανοιχτής Πόλης» Ελθήνα Αγγελοπούλου. Έτσι, στο Μαξίμου επέλεξαν μία υποψηφιότητα που, ναι μεν δεν είναι έκπληξη όπως σχεδιαζόταν με την κ. Αγγελοπούλου, αλλά δεν θα προκαλέσει αναταράξεις εντός ΣΥΡΙΖΑ ενόψει και των εθνικών εκλογών.\nTagsΔΗΜΗΤΡΗΣ ΤΖΑΝΑΚΟΠΟΥΛΟΣΔΗΜΟΣ ΑΘΗΝΑΙΩΝΕΛΘΗΝΑ ΑΓΓΕΛΟΠΟΥΛΟΥΝΑΣΟΣ ΗΛΙΟΠΟΥΛΟΣΣΥΡΙΖΑ\nΟΤΑ, ΔΗΜΟΙ, ΣΥΡΙΖΑ, ΔΗΜΟΣ ΑΘΗΝΑΙΩΝ, ΔΗΜΗΤΡΗΣ ΤΖΑΝΑΚΟΠΟΥΛΟΣ, ΝΑΣΟΣ ΗΛΙΟΠΟΥΛΟΣ, ΕΛΘΗΝΑ ΑΓΓΕΛΟΠΟΥΛΟΥ


Tips για να “αποσυνδεθείτε” από τις ηλεκτρονικές συσκευές\nΚυριακή, 21 Φεβρουαρίου, 03:09\nΑρχική How To Tips για να “αποσυνδεθείτε” από τις ηλεκτρονικές συσκευές\n1 Φεβρουαρίου 2020, 13:00\nΣτην εποχή μας, η τεχνολογία αποτελεί αναπόσπαστο κομμάτι της καθημερινότητας των ανθρώπων. Με την πάροδο του χρόνου το διαδίκτυο και οι ηλεκτρονικές συσκευές χρησιμοποιούνται ολοένα και περισσότερο σε όλους τους τομείς, γεγονός που οφείλεται στις συνεχείς τεχνολογικές εξελίξεις. Η ολοένα αυξανόμενη εισβολή της τεχνολογίας δεν έχει ωστόσο μόνο θετικές συνέπειες αλλά και αρνητικές καθώς οι άνθρωποι τείνουν να μην απολαμβάνουν στιγμές τόσο της επαγγελματικής όσο και της προσωπικής και κοινωνικής τους ζωής, απορροφημένοι από την τεχνολογία και τις συσκευές. Επομένως, η “αποσύνδεση” από την τεχνολογία κρίνεται απαραίτητη. Υπάρχουν ορισμένα έξυπνα tips που μπορείτε να ακολουθήσετε αν θέλετε να κάνετε ένα μικρό διάλειμμα από συσκευές, μηνύματα και κοινωνικά μέσα και γενικότερα από την υπερβολική δόση της τεχνολογίας και να συνδεθείτε περισσότερο με τον πραγματικό κόσμο.\nΈνα σημαντικό πρώτο βήμα που πρέπει να ακολουθήσετε είναι να αφοσιώνετε ποιοτικό χρόνο στην διαμόρφωση και την οργάνωση του προσωπικού σας χώρου, του σπιτιού σας.\nΔιαρρυθμίστε το σπίτι σας με τέτοιον τρόπο ώστε να συγκεντρώσετε τους υπολογιστές σε έναν χώρο όπως το γραφείο σας ή να φτιάξετε ένα playroom. Η κρεβατοκάμαρά σας και ένα άλλο δωμάτιο ή γωνιά, που συνηθίζετε να περνάτε πολύ χρόνο,θα πρέπει να στερούνται όλων των ηλεκτρονικών.\nΑπομακρύνετε τους φορτιστές των συσκευών. Οι ήχοι και οι δονήσεις από μια συσκευή φόρτισης μπορούν να διακόψουν την ηρεμία και την χαλάρωσή σας.\nΚάνετε την κρεβατοκάμαρά σας off-limit στις ηλεκτρονικές συσκευές. Αποφύγετε να φέρετε το τηλέφωνο, το tablet ή την τηλεόρασή σας μέσα. Οι οθόνες συσκευών εκπέμπουν ένα φως, το οποίο μπορεί να σας δημιουργήσει υπερένταση ή να διαταράξει τον ύπνο σας. Οι περισσότεροι άνθρωποι ούτως ή άλλως δεν έχουν την πολυτέλεια να κοιμούνται πολλές ώρες, πόσο μάλλον όταν ασχολούνται με τα ηλεκτρονικά gadgets.\nΑπενεργοποιήστε το ξυπνητήρι σας τα σαββατοκύριακα. Αν δεν κοιμάστε αρκετά, συμπληρώστε μία ώρα από την ώρα που θα αφοσιώνατε κανονικά στο διαδίκτυο. Η έλλειψη ύπνου μπορεί να μειώσει την λειτουργία του ανοσοποιητικού σας συστήματος και να αυξήσει το άγχος. Άλλωστε συνιστώνται 7-8 ώρες ύπνου καθημερινά.\nΚατεβάστε έναν ηλεκτρονικό χρονοδιακόπτη που σας ειδοποιεί μετά από 30 έως 60 λεπτά χρήσης του διαδικτύου. Πολλές φορές τείνετε να χρησιμοποιείτε υπερβολικά ηλεκτρονικά gadgets επειδή ο χρόνος περνά πολύ γρήγορα όταν απορροφάτε πληροφορίες.\nΈνα από τα tips που μπορεί να σας φανoύν ιδιαίτερα χρήσιμα είναι να απασχοληθείτε με μη ψηφιακές δραστηριότητες.\nΕπικοινωνήστε με οικεία σας πρόσωπα με ένα τηλεφώνημα ή αυτοπροσώπως. Αποφύγετε τα απρόσωπα μηνύματα και τα μέσα κοινωνικής δικτύωσης.\nΑποκτήστε μεγαλύτερη επαφή με την φύση. Απομακρυνθείτε από τα μεγάλα αστικά κέντρα και απολαύστε στιγμές χαλάρωσης μακριά από την φασαρία και το άγχος της ρουτίνας. Παράλληλα, αποφύγετε να ασχοληθείτε με το τηλέφωνό σας κατά τη διάρκεια της απόδρασής σας.\nΒρείτε ένα χόμπι. Ασχοληθείτε με αθλητικές ή άλλες δραστηριότητες και κατά προτίμηση ομαδικές.\nΚανονίστε με τους φίλους σας να κάνετε μία η παραπάνω μέρες την βδομάδα κάτι όλοι μαζί, χωρίς να ασχοληθείτε με τα τηλέφωνά σας.\nΑφοσιώστε χρόνο στον εαυτό σας. Απομακρυνθείτε τουλάχιστον μία φορά την βδομάδα από όλους και από όλα και διαβάστε ένα βιβλίο, ακούστε μουσική και φάτε το αγαπημένο σας γεύμα.\nΠεριποιηθείτε τον εαυτό σας. Κάνετε ένα ζεστό μπάνιο και δημιουργήστε μία ειδυλλιακή ατμόσφαιρα που θα σας βοηθήσει να ηρεμήσετε,να χαλαρώσετε και να “φορτίσετε τις μπαταρίες σας”.\nΠρογραμματίστε διακοπές για κάποιες μέρες μέσα στον χρόνο και ξεφύγετε από την ρουτίνα. Αποκτήστε νέες εμπειρίες και συνδεθείτε περισσότερο με τον κόσμο γύρω σας.\nΑυτά ήταν κάποια βασικά tips που θα σας βοηθήσουν να “αποσυνδεθείτε” από τον εικονικό κόσμο και να αρχίσετε να απολαμβάνετε τον πραγματικό κόσμο.\nΠροηγούμενο άρθροΕντοπισμός phishing απάτης: Δεν είστε τόσο καλοί όσο νομίζετε!\nΕπόμενο άρθροApple: Προτείνει τυποποίηση των SMS κωδικών με κωδικούς OTP


Ο νέος νικητής του διαγωνισμού του Mr. KTEO - AutoGreekNews\nΑρχική » Ο νέος νικητής του διαγωνισμού του Mr. KTEO\nΤo Mr. KTEO επιβραβεύει τους πελάτες που το εμπιστεύονται για τον τεχνικό έλεγχο των οχημάτων τους, δίνοντας τους πλούσια δώρα μέσω διαγωνισμού, που ξεκίνησε από 01/04/2019 και θα συνεχιστεί μέχρι 30/06/2019 ανακηρύσσοντας κάθε μήνα κι από ένα νικητή, οποίος θα κερδίζει ένα κράνος NOLAN.\nΟ 2ος νικητής του διαγωνισμού του Mr. KTEO για το μήνα Μάιο 2019, είναι ο κ. ΔΑΗΣ ΓΕΩΡΓΙΟΣ, ιδιοκτήτης του ΟΒΤ 0983. Να υπενθυμίσουμε, ότι ο προηγούμενος νικητής, ήταν ο κ. ΚΑΤΟΥΡΤΣΙΔΗΣ ΧΡΙΣΤΟΦΟΡΟΣ κάτοχος του οχήματος ΒΗΜ 0356.\nΑπό το 2004 μέχρι και σήμερα τα Mr. KTEO με την στήριξη και την εμπιστοσύνη των πελατών τους έφθασαν να αριθμούν έξι 6 καταστήματα, 5 στην Αττική κι ένα στη Θεσσαλονίκη. Επίσης, τα Mr. ΚΤΕΟ που εξυπηρετούνται από το τηλέφωνο 10300 είναι εξουσιοδοτημένα από το Υπουργείο Μεταφορών & Επικοινωνιών.\nΤo Mr. KTEO εύχεται στους τυχερούς νικητές καλές και ασφαλείς διαδρομές και δεσμεύεται να συνεχίσει να παρέχει εγγυημένο τεχνικό έλεγχο στους πελάτες που την επιλέγουν.\nΔωρεάν καλοκαιρινός έλεγχος για όλα τα Suzuki Τέλος τα πολυμορφικά για την BMW


ΦΥΓΗ ΤΩΝ ΡΩΣΩΝ ΑΠΟ ΤΗΝ ΚΥΠΡΟ!!ΞΑΦΝΙΚΑ Οι ΡΩΣΟΙ ΣΗΚΩΝΟΥΝ τις καταθέσεις τους ΑΠΟ ΤΙΣ ΤΡΑΠΕΖΕΣ και ΑΠΟΧΩΡΟΥΝ από την ΚΥΠΡΟ!! - Volcano Times Magazine\nHome / ΑΠΟΨΕΙΣ / ΔΙΑΦΟΡΑ / ΚΟΣΜΟΣ / ΦΥΓΗ ΤΩΝ ΡΩΣΩΝ ΑΠΟ ΤΗΝ ΚΥΠΡΟ!!ΞΑΦΝΙΚΑ Οι ΡΩΣΟΙ ΣΗΚΩΝΟΥΝ τις καταθέσεις τους ΑΠΟ ΤΙΣ ΤΡΑΠΕΖΕΣ και ΑΠΟΧΩΡΟΥΝ από την ΚΥΠΡΟ!!\nΦΥΓΗ ΤΩΝ ΡΩΣΩΝ ΑΠΟ ΤΗΝ ΚΥΠΡΟ!!ΞΑΦΝΙΚΑ Οι ΡΩΣΟΙ ΣΗΚΩΝΟΥΝ τις καταθέσεις τους ΑΠΟ ΤΙΣ ΤΡΑΠΕΖΕΣ και ΑΠΟΧΩΡΟΥΝ από την ΚΥΠΡΟ!!\nΜε βάση τα στοιχεία της Κεντρικής Τράπεζας, καταγράφεται συνεχής πτωτική πορεία στις καταθέσεις που έχουν τη συγκεκριμένη γεωγραφική προέλευση. Σε σχέση με δυο χρόνια πριν, η μείωση είναι ακόμη πιο μεγάλη και έφθασε τα €2,44 δισ.\nΗ μείωση στην παρουσία των Ρώσων καταθετών στις κυπριακές τράπεζες φαίνεται να σχετίζεται με την προσπάθεια που γίνεται σε διεθνές επίπεδο για την καταπολέμηση του ξεπλύματος βρώμικου χρήματος εντός της ΕΕ. Η Κεντρική Τράπεζα ανακοίνωσε χθες τα στοιχεία για το πρώτο μήνα του έτους, σύμφωνα με τα οποία οι συνολικές καταθέσεις τον Ιανουάριο 2019 παρουσίασαν καθαρή μείωση €342,7 εκατ., σε σύγκριση με καθαρή αύξηση €392,7 εκατ. τον Δεκέμβριο 2018.\nΟ ετήσιος ρυθμός μεταβολής ανήλθε στο 4,1%, σε σύγκριση με 3,7% τον Δεκέμβριο 2018. Το υπόλοιπο των συνολικών καταθέσεων τον Ιανουάριο 2019 έφθασε στα €47,5 δισ. Λόγω του ότι οι Ρώσοι πελάτες κλείνουν τραπεζικούς λογαριασμούς στην Κύπρο, μέσα σ’ ένα χρόνο το σύνολο των καταθέσεων μειώθηκε κατά €1,06 δισ. και σε σχέση με δυο χρόνια πριν, η υποχώρηση ήταν €2,44 δισ.\nΣε σχέση ακόμα και με το τέλος του 2013, χρονιά κατά την οποία έγινε το «κούρεμα», οι καταθέσεις των Ρώσων στο τραπεζικό σύστημα της Κύπρου ήταν υπερδιπλάσιες. Με βάση τα στοιχεία της Κεντρικής Τράπεζας, οι ρωσικές καταθέσεις σημείωσαν μεγάλη υποχώρηση καθώς στα τέλη του 2013 ήταν στα €11,76 δισ. ενώ τον Ιανουάριο του 2019 έφτασαν τα €4,95 δισ.\nΟι καταθέσεις των Ευρωπαίων πολιτών στις οποίες συμπεριλαμβάνονται και οι καταθέσεις από την Ελλάδα, τέλος Ιανουαρίου 2019 ήταν €3,14 δισ. σημειώνοντας υποχώρηση €117 εκατ. σ’ ένα μήνα και €96 εκατ. σ’ ένα χρόνο. Ουσιαστικά, αυτές οι καταθέσεις παραμένουν σε σταθερή βάση από το 2016, ενώ από το 2014 και για δυο χρόνια, παρουσίασαν ανοδική τάση.\nΟι καταθέσεις των κατοίκων εσωτερικού υποχώρησαν κατά €188 εκατ. σ’ ένα μήνα φθάνοντας τα €37,42 δισ. τέλος Ιανουαρίου 2019. Σε ετήσια βάση η αύξηση ήταν €110 εκατ. Οι καταθέσεις των νοικοκυριών τέλος Ιανουαρίου ήταν €23,45 δισ. παραμένοντας στα ίδια επίπεδα σε σχέση με το 2018. Σε σύγκριση με το 2017 σημειώθηκε άνοδος €360 εκατ. Οι καταθέσεις των επιχειρήσεων μειώθηκαν κατά €95 εκατ. σ’ ένα μήνα φθάνοντας τα €8,65 δισ. Σε σύγκριση με το 2018, η άνοδος στις καταθέσεις ήταν €556 εκατ.\nΩς προς το κομμάτι του δανεισμού, τα συνολικά δάνεια τον Ιανουάριο 2019 παρουσίασαν καθαρή αύξηση €115,1 εκατ., σε σύγκριση με καθαρή αύξηση €166,8 εκατ. το Δεκέμβριο 2018. Ο ετήσιος ρυθμός μεταβολής έφθασε στο -2,4%, σε σύγκριση με -2,6% τον Δεκέμβριο 2018. Το υπόλοιπο των συνολικών δανείων τον Ιανουάριο 2019 ανήλθε στα €39,3 δισ.\nΌσον αφορά τα επιχειρηματικά δάνεια σημείωσαν αύξηση €110 εκατ. σ’ ένα μήνα με το συνολικό υπόλοιπο να φθάνει τα €18,24 δισ. Στα στεγαστικά δάνεια υπήρξε αρνητική ροή €8,1 εκατ. και το υπόλοιπο ήταν €9,64 δισ. Στα καταναλωτικά δάνεια υπήρξε αύξηση €10 εκατ. σ’ ένα μήνα.


Πώς θα αντιμετωπίσετε τα "μαρτυριάρικα" παιδιά; | InfoKids\nΑρχική › Infokids › Υγεία › Πώς θα αντιμετωπίσετε τα "μαρτυριάρικα" παιδιά;\nΣε κανέναν δεν αρέσουν τα μαρτυριάκα παιδιά. Θεωρούνται αδύναμα και αναποφάσιστα από τους συνομήλικούς του και είναι κατά κάποιο τρόπο "ενοχλητικά" για τους γονείς τους. Το αστείο είναι ότι, παρόλο που ένα παιδί μπορεί εύκολα να πάψει να είναι μαρτυριάκο, οι γονείς είναι εκείνοι που διαωνίζουν τη συγκεκριμένη συμπεριφορά. Στα παιδιά αρέσει να μαρτυρούν, διοτί έχει αποτέλεσμα: σας εμπλέκουν για μία ακόμα φορά ως το πρόσωπο που λύνει τα προβλήματα. Η ευθύνη για την επίλυση του θέματος δε βαρύνει πλέον το παιδί.\nΥπάρχει εξήγηση γιατί τα παιδιά αρχίζουν συνήθως να είναι μαρτυριάκα γύρω στην ηλικία των τεσσάρων. Σε αυτήν ακριβώς την ηλικιακή φάση αρχίζει να αναπτύσσεται η συνείδηση. Tότε, επίσης, τα παιδιά αντιλαμβάνονται την έννοια των κανόνων και ενδιαφέρονται ιδιαίτερα για το ποιος τους τηρεί και ποιος όχι. Έτσι, ορισμένες φορές όταν ένα παιδί μαρτυράει κάτι, ελέγχει την ισχύ των κανόνων. Η φράση "Ο Γιάννης πήρε περισσότερα από δύο μπισκότα" είναι στην πραγματικότητα ο τρόπος που βρήκε η Κατερίνα για να πει:"Τήρησα τον κανόνα. Πήρα μόνο δύο μπισκότα".\nΜερικές φορές με το να είναι μαρτυριάκο ένα παιδί, επιβεβαιώνει τον κανόνα. "Ο Γιάννης βγαίνει έξω χωρίς να φοράει το μπουφάν του". Στο τέλος αυτής της φράσης θα έπρεπε κανονικά να υπάρχει ερωτηματικό, διότι στην πραγματικότητα το παιδί ρωτάει: "Επιτρέπεται να βγαίνουμε έξω χωρίς να φοράμε το μπουφάν;".\nΦυσικά, τα αδέλφια μαρτυρούν το ένα το άλλο διότι αυτό μπορεί εύκολα να λειτουργήσει σαν ένα μέσο για να μπει ένα αδελφάκι σε μπελάδες ή να φανεί συγκριτικά καλό το παιδί που είναι μαρτυριάκο, κερδίζοντας έτσι πόντους απέναντι στους γονείς. Το θυμάστε εξάλλου κι εσείς αυτό το κόλπο από τα παιδικά χρόνια, έτσι δεν είναι;\nΤο να είναι ένα παιδί μαρτυριάκο έχει ταυτόχρονα πολλά αποτελέσματα. Όταν η Κατερίνα λέει: "Ο Γιάννης έφαγε τη σοκολάτα, ενώ εσύ μας είπες να την φάμε μετά το βραδινό", θυμίζει στον εαυτό της τον κανόνα. Επιπλέον, σας ενημερώνει ότι τον τηρεί. Ελέγχει για να βεβαιωθεί ότι ο κανόνας εξακολουθεί να ισχύει και για να διαπιστώσει εάν είστε συνεπής σε όσα πράγματα έχετε πει. Βάζει τον αδελφό της σε μπελάδες και το καλύτερο όλων είναι το γεγονός ότι εμπλέκει και εσάς στη διαδικασία. Το να μαρτυράμε τους άλλους μας δίνει μεγάλη δύναμη. Δεν πρέπει να απορούμε που το κάνουν τα παιδιά!\nΠαρασκευή, 1 Μάρτιος, 2013 στην κατηγορία Υγεία


Μόστρα Θυμιανών, Κυριακή Αποκριάς | Chios News\nΑρχική Πολιτισμός Μόστρα Θυμιανών, Κυριακή Αποκριάς\nΜόστρα Θυμιανών, Κυριακή Αποκριάς\nΜε το κατέβασμα της Μόστρας την Τυρινή Κυριακή, 10 Μαρτίου, ο Μορφωτικός Εκπολιτιστικός Όμιλος Θυμιανών (ΜΕΟΘ) απογειώνει τις αποκριάτικες εκδηλώσεις του.\n«…Ήταν βράδυ Τυρινής Παρασκευής και, ενώ οι Θυμιανούσοι γλεντούσαν, έφτασε το νέο από τους άγρυπνους βιγλάτορες ότι πειρατικό πλοίο πλησιάζει την παραλία του Μέγα Λιμνιώνα.\nΟι Θυμιανούσοι ξεσηκώνονται και αποφασίζουν, αντί να κλειστούν στα τείχη, να αντιμετωπίσουν τους πειρατές. Άντρες και γυναίκες παίρνουν κυρίως εργαλεία της δουλειάς, λίγα κρυμμένα ξίφη και ό,τι άλλο μπορούσαν να χρησιμοποιήσουν ως όπλο και κατευθύνονται να στήσουν ενέδρα σ΄ένα στενό πέρασμα, τον Στένακα.\nΕκεί γίνεται φονική μάχη και οι Θυμιανούσοι κατατροπώνουν τους Πειρατές και τους ρίχνουν στη θάλασσα. Επιστρέφουν πανηγυρίζοντας στο χωριό, φωνάζοντας «Βρε, βρε, μωρή, μωρή» και, κρατώντας κλαδιά ελιάς, γλεντούν την νίκη τους.\nΟι αιχμάλωτοι κρεμάζονται – μοστράρονται για 3 μέρες στη κεντρική πλατεία του χωριού, το Λιβάδι, για να διαλαληθεί σ’ όλους η επιτυχία τους. Το γλέντι κράτησε τρεις μέρες.\nΗ παράδοση λέει ότι από τότε δεν ξαναπάτησε το πόδι του Πειρατής» στο χωριό, σημειώνεται στην ιστοσελίδα του Μορφωτικού Συλλόγου των Θυμιανών (www.meoth.gr).\nΑυτό το έθιμο αναβιώνει κάθε Αποκριά. την Τυρινή Παρασκευή «ανεβαίνει» η Μόστρα και την Τυρινή Κυριακή «κατεβαίνει».\nΕνώ πλέον έχει καθιερωθεί η παρέλαση αρμάτων, μετά τις 12.30 μ.μ., που ολοκληρώνει τις καρναβαλικές εκδηλώσεις.\nΤο έθιμο ξεκινά το πρωί της Κυριακής με λειτουργίες στα δύο ξωκλήσια των Θυμιανών, τον Αγιο Γιάννη και Αγιο Δημήτρη.\nΣτη συνέχεια , πομπή, με τουμπιά και παγιαύλια κατεβαίνουν από τα σοκάκια στην πλατεία του χωριού όπου με τον πολεμικό χορό, το ταλίμι που παραπέμπει σε ξιφομαχία, βλέπουμε τις μάχες των βρακάδων με τους πειρατές!\nΠροηγούμενο άρθροΑπόκριες στη Λαγκάδα\nΕπόμενο άρθρο“Μοστράρουν” στις πιο όμορφες καρναβαλικές εκδηλώσεις του Αιγαίου τα Θυμιανά\nΤελευταίο “μπάρκο” του Θάνου Μικρούτσικου\nΧώρος μνήμης Λαγκαδούσικης Ναυτοσύνης, Σάββατο 2/11 πρώτη συνάντηση\nΈφυγε από τη ζωή η δικαστικός Μαρία Τομπάζη\nΣεισμός 5,3 Ρίχτερ στην Τουρκία, αισθητός σε Λέσβο και Χίο\nΔικαιολογημένοι οι νησιώτες, λέει ο υπουργός Μετανάστευσης που εμμένει σε Κλειστά Κέντρα μαμούθ\nΠιέσεις στην Αθήνα των νησιωτών για το προσφυγικό, τι είπε ο...\nΕλλάδα - Κόσμος4492


Έκανε την αρχή ο Κεραυνός, 24Sports & News\nΈκανε την αρχή ο Κεραυνός\n25 ΑΠΡΙΛΙΟΥ 2017 - 20:53\nΟ Κεραυνός ήταν ο μεγάλος νικητής στον πρώτο αγώνα της σειράς για την Τελική Φάση του Πρωταθλήματος ΟΠΑΠ Ανδρών Α' Κατηγορίας, όπου επικράτησε μέσα στον Στρόβολο της Πετρολίνα ΑΕΚ με 80-79. Το παιχνίδι ήταν αρκετά θεαματικό και από τις δύο ομάδες. Ο Κεραυνός κατάφερε να δημιουργήσει διαφορά μέχρι και 11 πόντους στο παιχνίδι, με την ΑΕΚ να παίρνει προβάδισμα στα μέσα της Δ' περιόδου για πρώτη φορά. Τα τελευταία λεπτά του αγώνα ήταν συναρπαστικά, με τις διαφορές να παραμένουν πολύ λεπτές μέχρι και το φινάλε. Οι καλαθοσφαιριστές και των δύο ομάδων τα έδωσαν όλα μέσα στο παρκέ, με τον Κεραυνό να παίρνει την νίκη στο τέλος με 8-79 και να κάνει το 1-0 στην σειρά των τελικών. Ο επόμενος αγώνας ανάμεσα στις δύο ομάδες θα πραγματοποιηθεί την Παρασκευή 28 Απριλίου στις 19:00, στο "Κίτιον" στην Λάρνακα.\nΚορυφαίος του αγώνα ήταν ο Τέρελ Παρκς με 20 πόντους (13 ριμπάουντ, 2 ασσίστ). Από τους γηπεδούχους εξαιρετικός ήταν επίσης ο Κένεθ Μπάρκερ με 20 πόντους (4 τρίποντα, 6 ριμπάουντ, 8 ασσίστ) ενώ από την Πετρολίνα ΑΕΚ κορυφαίος ήταν ο Τόμισλαβ Πέτροβιτς με 16 πόντους (5 τρίποντα, 4 ριμπάουντ, 3 ασσίστ), με τους Λαρνακείς να σημειώνουν συνολικά 14 τρίποντα στο παιχνίδι. Αξίζει να σημειωθεί πως το "Κώστας Παπαέλληνας" είχε κατακλειστεί από φιλάθλους και των δύο ομάδων, που παρακολούθησαν μέσα σε αθλητοπρεπή πλαίσια το παιχνίδι και στήριξαν τις ομάδες τους μέχρι το τέλος.\nΜε έντεκα σερί πόντους ξεκίνησε το παιχνίδι ο Κεραυνός (έξι ο Παρκς, από δύο οι Μπάρκερ-Αμπουκάρ, ένα ο Μιχαήλ) φέρνοντας το σκορ στο 11-0 στο 3:30. Στο επόμενο δίλεπτο οι δυο ομάδες πέτυχαν από δύο πόντους (Μπιγκς για ΑΕΚ, Παρκς για Κεραυνό) με το σκορ να πάει στο 13-2. Έπειτα η ΑΕΚ ανέβασε τον ρυθμό της και σημειώνοντας εννέα πόντους (τέσσερις ο Μπρέζετς, τρίποντο ο Παντελή, δύο ο Μπιγκς) μείωσε σε 13-11 στο 9:30. Η ΑΕΚ μείωσε στα επόμενα δευτερόλεπτα στον πόντο την διαφορά (15-14) με τον Θεοχαρίδη να είναι εύστοχος με τρίποντο στο φινάλε του δεκαλέπτου, κάνοντας το 18-14 για τους γηπεδούχους.\nΠιο ισορροπημένα ξεκίνησε η Β' περίοδος, με τις δύο ομάδες να πετυχαίνουν από δύο πόντους μέχρι το 11' (Μπάρκερ για Κεραυνό, Μπιγκς για ΑΕΚ) και να φέρνουν το σκορ στο 20-16. Μέχρι το 14' το σκορ οδηγήθηκε στο 26-23 υπέρ της ΑΕΚ ενώ στο 17:30 η ομάδα του Χριστόφορου Λειβαδιώτη αύξησε εκ νέου την διαφορά στους οκτώ, με το σκορ να είναι στο 33-25. Ένα λεπτό περίπου πριν την ολοκλήρωση του δεκαλέπτου ο Κεραυνός ήταν μπροστά με 38-31, με τον Τομάς να πετυχαίνει δύο πόντους λίγο πριν το τέλος του ημιχρόνου και να μειώνει την διαφορά στους πέντε (38-33).\nΜε τέσσερις πόντους από τους Παρκς και Στυλιανού μπήκε στο τρίτο δεκάλεπτο ο Κεραυνός (42-33), με την ΑΕΚ να απαντάει με τρίποντο του Πέτροβιτς στο 21:30 (42-36). Ο Παρκς στην συνέχεια πέτυχε δύο ελεύθερες βολές (44-36), με την ΑΕΚ αργότερα να σημειώνει δύο απανωτά τρίποντα με τους Πέτροβιτς και Άντερσον και να μειώνει σε 44-42. Στην συνέχεια οι "ερυθροκίτρινοι" ανέβηκαν και σημείωσαν δέκα πόντους, ενώ δέχθηκαν δύο, με το σκορ να οδηγείται στο 54-44. Μέχρι το 27:30 η ΑΕΚ μείωσε σε 55-49, ενώ δύο λεπτά αργότερα η διαφορά έπεσε στους πέντε (58-53). Πριν το τέλος της περιόδου ο Μπάρκερ με τρίποντο επανέφερε την διαφορά στους οκτώ για τον Κεραυνό (61-53).\nΔυνατά ξεκίνησε το Δ' δεκάλεπτο η Πετρολίνα ΑΕΚ, με τον αρχηγό της, Ιάκωβο Παντελή, να σημειώνει δύο τρίποντα και να μειώνει σε 61-59. Στο 32:20 ο Στυλιανού απάντησε για τον Κεραυνό με τρίποντο, κάνοντας το 64-59. Έπειτα οι Λαρνακείς σημείωσαν πέντε σερί πόντους (τρίποντο ο Πέτροβιτς, δύο ο Σιζόπουλος) και ισοφάρισαν σε 64-64. Το παιχνίδι συνεχίστηκε σε πολύ γρήγορο ρυθμό, με τις δύο ομάδες να σημειώνουν μέχρι το 34:30 από ένα τρίποντο (Μπάρκερ για Κεραυνό, Σιζόπουλος για ΑΕΚ) με το σκορ να πάει στο 67-67. Στο 35' η ΑΕΚ πήρε για πρώτη φορά στο παιχνίδι προβάδισμα, με τρίποντο του Τομάς, που έκανε το 70-67. Η αντίδραση του Κεραυνού ήταν άμεση, και με τρίποντο του Στυλιανού και δίποντο του Ο'Μπράιεν, πήρε ξανά προβάδισμα με 72-70. Στην συνέχεια είδαμε το παιχνίδι να είναι στην ισοπαλία (72-72, 74-74, 76-76) ενώ στο 38΄ η ΑΕΚ ήταν μπροστά με 78-77. Στο επόμενο λεπτό ο Κεραυνός πέτυχε τρεις πόντους (δύο ο Αμπουκάρ, ένα ο Μπάρκερ) ενώ η ΑΕΚ ένα πόντο με το σκορ να οδηγείται στο τελικό 80-79 υπέρ της ομάδας του Στροβόλου.\nΤΑ ΔΕΚΑΛΕΠΤΑ: 18-14, 38-33, 61-53, 80-79\nΜιχαήλ 3, Στυλιανού 11 (3), Μπάρκερ 20 (4), Αμπουκάρ 8, Παρκς 20, Νεοφύτου, Ρος 2, Ο'Μπράιεν 13, Θεοχαρίδης 3 (1).\nΤομάς 14 (3), Μπιγκς 9 (1), Μπρέζετς 10, Πέτροβιτς 16 (5), Άντερσον 11 (1), Σιζόπουλος 9 (1), Τρισόκκας, Παντελή 10 (3).\nΙσοφάρισε την ΑΕΚ ο Κεραυνός\nΕπικράτησε στο δεύτερο τελικό με 83-55 και έκανε το 1-1\n17/05/2022 | ΚΕΡΑΥΝΟΣ\nΤο σήκωσε ο Κεραυνός!\nΕπικράτησε της ΑΕΛ στον τελικό κυπέλλου με 87-55\n12/04/2022 | ΚΕΡΑΥΝΟΣ\nΣτον τελικό ο Κεραυνός με νίκη επί του ΑΠΟΕΛ\nΕπικράτησε του ΑΠΟΕΛ με 88-74\n10/04/2022 | ΚΕΡΑΥΝΟΣ\nΚεραυνός: Τέλος ο Ματσεντίδης, ανακοίνωσε Κακιούζη\nΝέος προπονητής ο Ελλαδίτης\n26/03/2022 | ΚΕΡΑΥΝΟΣ\nΤρίτη σερί νίκη για Κεραυνό\nΣτα πλαίσια της 16ης αγωνιστικής της ΟΠΑΠ Basket League\n03/02/2022 | ΚΕΡΑΥΝΟΣ


OGAE Second Chance 2017: Demy και When the morning comes around! - OGAE Greece\n22 Ιουνίου 2017 22 Ιουνίου 2017 Γιώργος Φλίγκος\nO OGAE Second Chance Contest είναι ένας διαγωνισμός που διοργανώνεται κάθε χρόνο από τα μέλη (σωματεία) του δικτύου OGAE International.\nΌπως προδίδει ο τίτλος του, ο διαγωνισμός αυτός δίνει μία…δεύτερη ευκαιρία σε καλλιτέχνες και κατά βάση σε τραγούδια που συμμετέχοντας στους εθνικούς τελικούς των χωρών δεν κατάφεραν να εκπληρώσουν τον στόχο τους: να βρεθούν στην Eurovision! Όπως είναι φυσικό, οι φίλοι της Eurovision πάντα θα μένουν με την απορία «τι θα γινόταν αν μας εκπροσωπούσε αυτό το τραγούδι;» και για αυτό άλλωστε δημιουργήθηκε και ο διαγωνισμός αυτός.\nΈτσι, σε αυτόν το διαγωνισμό, κάθε club επιλέγει ένα τέτοιο τραγούδι από τον τον ανοιχτό τελικό της χώρας του την τρέχουσα χρονιά. Μοναδική προϋπόθεση, να έχει προβληθεί ο τελικός στην τηλεόραση μιας και διαγωνίζεται η εμφάνισή του, εκείνη τη βραδιά. Ο ΟGAE REST OF THE WORLD, έχει το δικαίωμα να επιλέξει την εκπροσώπησή του από ανοιχτούς εθνικούς τελικούς χωρών οι οποίες δεν έχουν αντίστοιχο club OGAE.\nΟ πρώτος OGAE Second Chance Contest διοργανώθηκε το 1987 στην Ολλανδία και συγκεκριμένα στην πόλη Huizen. Η Σουηδία κέρδισε το πρώτο βραβείο και άνοιξε την αυλαία της δικής της επιτυχημένης πορείας στον εν λόγω διαγωνισμό καθώς είναι η Βασίλισσα χώρα μετρώντας στο ενεργητικό της 14 νίκες!\nΜέχρι και το 1996 οι συμμετοχές μοιραζόντουσαν στα μέλη των σωματείων των διαγωνιζόμενων χωρών υπό μορφή κασετών. Το 1997 όμως, ο OGAE Germany άλλαξε τα δεδομένα καθιερώνοντας τον πρώτο «εικονικό» διαγωνισμό. Οι συμμετοχές πλέον ήταν συγκεντρωμένες σε μορφή video και μοιράζονται στα μέλη σε βιντεοκασέτες. Με τη νέα χιλιετία και τη χρήση του διαδικτύου, ο διαγωνισμός «φιλοξενείται» σε ιστοσελίδες και YouTube καθώς με αυτή τη μορφή, η διοργάνωσή του είναι πιο γρήγορη και εύκολη.\nΟ OGAE Greece ξεκίνησε να συμμετέχει στον OGAE Second Chance Contest το 1988. Δυστυχώς, μέχρι στιγμής δεν έχει καταφέρει να βρεθεί ποτέ στην πρώτη θέση. Η καλύτερη διάκριση για την χώρα μας είναι η 2η θέση που κερδίσαμε το 1991 χάρη στη συμμετοχή μας «Αγάπα τη γη» με την Λία Βίσση. Ωστόσο μία Ελληνίδα έχει βρεθεί στη πρώτη θέση πολύ πρόσφατα. Δεν είναι άλλη από την Έλενα Παπαρίζου η οποία το 2014, κέρδισε τη πρώτη θέση για χάρη της Σουηδίας με το «Survivor».\nΦέτος, ο διαγωνισμός διοργανώνεται από τον OGAE Poland. Φιλοξενείται στη Βαρσοβία μετά τη νίκη της Margaret και του «Cool me down» στον OGAE Second Chance Contest 2016. Θυμηθείτε ξανά το περσινό νικητήριο τραγούδι που έγινε μεγάλη ραδιοφωνική επιτυχία στην Ελλάδα!\nΤην Ελλάδα φέτος εκπροσωπεί η Demy, όπως και στην Eurovision άλλωστε, αυτή τη φορά όμως με το When the morning comes around! Τα μέλη του σωματείου μας το επέλεξαν έναντι του Angels με το συντριπτικό ποσοστό του 96,7%.\nΣυνολικά συμμετέχουν 22 χώρες μαζί με την Ελλάδα. Ωστόσο, εντύπωση προκαλεί το γεγονός ότι η Ισπανία δεν επέλεξε να εκπροσωπηθεί από την Mirela και το τραγούδι Contigo! Επίσης, έκπληξη και η συμμετοχή της Paola Turci για την Ιταλία. Παρακάτω σας παραθέτουμε τη playlist με τα 22 τραγούδια και αναμένουμε την γνώμη σας!\nΕπιπλέον 11 σωματεία που δεν έχουν εκπρόσωπο θα συμμετέχουν στην διαδικασία της ψηφοφορίας. Οι φετινοί guest juries είναι οι εξής: Ανδόρα, Αυστραλία, Αυστρία, Βέλγιο, Τσεχία, Γαλλία, Ιρλανδία, Ισραήλ, Λουξεμβούργο, Ρωσία και Σερβία.\nΠοιος πιστεύετε θα καταφέρει να κερδίσει?\nΨηφίστε και εσείς στο poll μας, επιλέγοντας πέντε από τα παρακάτω τραγούδια!\nAlbania (Dilan Reka – Mos Harro)\nBelarus (NUTEKI – Take My Heart)\nDenmark (Ida Una – One)\nEstonia (Kerli – Spirit Animal)\nFinland (Zühlke – Perfect Villain)\nGeorgia [Rest of the World] (Maliibu – We Live Once)\nGermany (Axel Feige – Wildfire)\nGreece (Demy – When The Morning Comes Around)\nHungary (Gabi Tóth & Freddie Shuman feat. Lotfi Begi – Hosszú Idők)\nIceland (Daði Freyr – Is This Love?)\nItaly (Paola Turci – Fatti Bella Per Te)\nLatvia (My Radiant You – All I Know)\nLithuania (Greta Zazza – Like I Love You)\nMalta (Janice Mangion – Kewkba)\nNorway (Ella – Mama’s Boy)\nPoland (Carmell – Faces)\nPortugal (Pedro Gonçalves – Don’t Walk Away)\nSlovenia (BQL – Heart Of Gold)\nSpain (LeKlein – Ouch!)\nSweden (Mariette – A Million Years)\nUkraine (Tayanna – I Love You)\nU.K. (Holly Brewer – I Wish I Loved You More) Share Tweet Share Pin Share\nOGAE, Διαγωνισμοί ΟGAECool me down, demy, Margaret, Ogae, OGAE GREECE, OGAE POLAND, OGAE SECOND CHANCE, When the morning comes around\nΜΠΛΕ 2018: Όλα όσα έγιναν στο 16ο επίσημο φεστιβάλ του OGAE Greece!\n4 Thoughts to “OGAE Second Chance 2017: Demy και When the morning comes around!”\n22 Ιουνίου 2017 at 11:47\nΗ ουκρανια θα το παρει αλλιως η Σουηδια…μεγαλη διαφορα κλασης με τα υπολοιπα τραγουδια\n22 Ιουνίου 2017 at 12:22\nΣουηδία. Ουκρανία, Αλβανία, Σλοβενία, Ιταλία\n25 Ιουνίου 2017 at 16:13\nTayanna – I LOVE YOU = ΤΗΕ WINNER!\n4 Ιουλίου 2017 at 14:11\nΔυο χώρες κατά τη γνώμη μου ψήφισαν τα λάθος τραγούδια στον Εθνικό τους τελικό: ΟΥΚΡΑΝΙΑ και ΑΛΒΑΝΙΑ… Η Ουκρανία εάν ψήφιζε την TAYANNA να την εκπροσωπήσει τώρα η Γιουροβίζιον θα παρέμενε και το 2018 στο Κίεβο ή σίγουρα θα ήταν στο top 3 … Η Αλβανία έκανε το λάθος να στείλει τη Lindita ενώ αν έστελνε τον Dilan θα ήταν δεκάδα δαγκωτό αλλά η γειτόνισσα σπανίως ψηφίζει έξυπνα. … Όσο για το δικό μας «When the morning cones around’ ΚΑΛΗΝΥΧΤΑ….


Ο δημιουργικός τρόπος ανάγνωσης – γράφει ο Χρήστος Βασματζίδης – frear\nΣπύρος Κιοσσές, Εισαγωγή στη δημιουργική ανάγνωση και γραφή του πεζού λόγου. Η συμβολή της αφηγηματολογίας, εκδ. Κριτική, Αθήνα 2018, σελ. 488.\nΜιλώντας για λογοτεχνία μιλάμε κυρίως για γλώσσα και εννοούμε εκείνο το σύστημα σημείων που παράγει ένα διαφορετικό αποτέλεσμα από τον γλωσσικό κώδικα της καθημερινής επικοινωνίας. Ως εκ τούτου αυτού του είδους το γλωσσικό σύστημα απαιτεί μία ιδιαίτερη μεταχείριση και αξίζει μιας ιδιαίτερης προσοχής. Ταυτόχρονα όμως, μιλάμε για τον συγγραφέα που στη περίπτωση των πεζογραφημάτων συνθέτει το κείμενο με τη διαδικασία της αφήγησης αλλά και για τον αναγνώστη, τον δέκτη της αφηγηματικής δραστηριότητας. Ακόμη όμως μιλάμε, και κυρίως γι’ αυτό, για το νόημα που δύναται να αποκαλυφθεί από τη σύνθεση του γλωσσικού πλέγματος, που αποκαλούμε λογοτεχνικό.\nΗ σύγχρονη δυτική έννοια της λογοτεχνίας ως επινοητικής γραφής μπορεί να αναχθεί στους Γερμανούς ρομαντικούς θεωρητικούς του 18ου αιώνα, όπως αποκαλύπτεται στο βιβλίο της Γαλλίδας Βαρώνης Madame de Stael, που δημοσιεύθηκε το 1800 με τίτλο Για τη λογοτεχνία και τις σχέσεις της με τους κοινωνικούς θεσμούς . Από τότε έως σήμερα, όμως, οι θεωρίες περί λογοτεχνίας υπήρξαν πολλές και από ότι φαίνεται καταλήγουν στην εξής επιφύλαξη· λογοτεχνία δεν είναι απλώς μία ποσότητα γλώσσας που αραδιάζεται πάνω σε μία σελίδα χαρτί ή στην οθόνη ενός υπολογιστή, ακόμη και αν αυτό συμβαίνει εντός ενός πλαισίου συμφραζομένων που αποκαλείται λογοτεχνικό. Είναι όμως η μυθοπλασιακή φύση της λογοτεχνίας που διαχωρίζει τη γλώσσα από άλλα συμφραζόμενα στα οποία θα μπορούσε να χρησιμοποιηθεί και αφήνει τη σχέση του έργου με τον κόσμο ανοιχτή στην ερμηνεία .\nΤο βιβλίο που κυκλοφόρησε από τις Εκδόσεις Κριτική του Σπύρου Κιοσσέ, φέρει τον τίτλο Εισαγωγή στη δημιουργική ανάγνωση και γραφή του πεζού λόγου και τον υπότιτλο Η συμβολή της αφηγηματολογίας. Το προλογίζει η καθηγήτρια Γλωσσολογίας και Κοσμητόρισσα της Σχολής Κλασικών και Ανθρωπιστικών Σπουδών του ΔΠΘ Ζωή Γαβριηλίδου. Πρόκειται για μία μελέτη υψηλού επιπέδου που προορίζεται να υπηρετήσει τους διδάσκοντες και διδασκόμενους την τέχνη της γραφής, κατά τέτοιο τρόπο ώστε να καταστεί αυτή «δημιουργική». Η γραφή γίνεται δημιουργική όταν διδάσκεται δημιουργικά. Δεν αποκλείεται αυτή η μελέτη να προσελκύσει το ενδιαφέρον και αναγνωστών εκτός εκπαιδευτικών προγραμμάτων. Είναι δεδομένο ότι ένας κριτικός ή θεωρητικός λογοτεχνίας, ένας συγγραφέας όσο αξιωμένος και να είναι, αλλά και ένας απλός αναγνώστης λογοτεχνικών έργων, θα βρει στη μελέτη αυτή χρήσιμα κλειδιά που θα τον βοηθήσουν να κατανοήσει το βάθος που μπορεί να περικλείει το σώμα ενός γλωσσικού κειμένου που ενδιαφέρει τη λογοτεχνία.\nΑυτό λοιπόν που αναφέρθηκε πιο πάνω για τη σχέση του έργου με τον κόσμο που είναι ανοιχτή στην ερμηνεία προκαλεί την ιδέα της δημιουργικής ανάγνωσης, γιατί πώς αλλιώς θα μιλούσαμε για ερμηνεία αν δεν μιλήσουμε πρώτα για ανάγνωση. Γράφει λοιπόν ο συγγραφέας ότι «αυτό που πρέπει να επιδιώκεται κατά βάση είναι η άσκηση των μαθητών στη δημιουργική γραφή να αποτελεί ταυτόχρονα μια θητεία στην ανάγνωση, με στόχο την σταδιακή δημιουργία αναγνωστών αρχικά, απαιτητικών αναγνωστών, στον βαθμό του δυνατού στο τέλος… Η δημιουργική γραφή, με την έννοια αυτή συνδέεται άρρηκτα με τη “δημιουργική ανάγνωση”, συνιστώντας έτσι δύο όρους που συσχετίζονται μεταξύ τους ήδη στην πρώτη εμφάνισή τους».\nΕίναι δυνατό να υπάγεται η ανάγνωση και συνακόλουθα η ερμηνεία των λογοτεχνικών κειμένων σε μία αντικειμενικότητα, όταν ο άγνωστος αριθμός χ αναγνωστών φέρει και τη δική του ερμηνεία; Υπάρχει ή είναι δυνατό να θεσπιστεί ένα κανονιστικό πλαίσιο, η τήρηση του οποίου θα αποκάλυπτε σε όλους το ίδιο, τους κρυμμένους θησαυρούς του έργου; Είναι αυτό το ζητούμενο στη λογοτεχνία, δεδομένου του γεγονότος ότι ως θεσμός πολιτιστικός, ενέχει την δυνατότητα υπέρβασης των κανόνων και νοημάτων που η ίδια θέτει;\nΟ αιρετικός θεωρητικός της λογοτεχνίας Maurice Blanchot, απενεχοποιεί τον αναγνώστη από το «άγχος του διαβάσματος». Θεωρεί ότι η πράξη της ανάγνωσης και μόνο αυτή, γίνεται έτσι ώστε το βιβλίο να γράφεται ή να έχει γραφεί, χωρίς τη διαμεσολάβηση του συγγραφέα, χωρίς κανέναν που να το γράφει. Λέει πως η ανάγνωση είναι ελευθερία· ελευθερία που υποδέχεται, συγκατανεύει, λέει ναι, δεν μπορεί παρά να λέει ναι, και στον χώρο που διάνοιξε αυτό το ναι, αφήνει να επιβεβαιωθεί η συνταρακτική απόφαση του έργου, η επιβεβαίωση που είναι το έργο- και τίποτα περισσότερο. Και συνεχίζει «η ανάγνωση τοποθετείται εντεύθεν ή εκείθεν της κατανόησης. Αναγιγνώσκω δεν σημαίνει ούτε ακριβώς κάνω έκκληση για ν’ ανακαλυφθεί, πίσω απ’ την επίφαση του κοινού λόγου, πίσω απ’ το βιβλίο όλων, το μοναδικό έργο που πρέπει ν’ αποκαλυφθεί με την ανάγνωση. (…) Η γοητεία του παρόντος, γοητευμένου και διάφανου Ναι, είναι η ουσία της ανάγνωσης. (…) Υπ’ αυτήν την έννοια η ανάγνωση είναι πιο θετική απ’ τη δημιουργία, πιο δημιουργική, αν και δεν παράγει τίποτα. Συμμετέχει στην απόφαση, έχει την ελαφρότητα, την ανευθυνότητα και την αθωότητα της απόφασης. Δεν κάνει τίποτα και όλα έχουν επιτελεστεί…» .\nΗ μελέτη του Σπύρου Κιοσσέ αναφέρεται σ’ εκείνον τον αναγνώστη που προκαλείται από το γλωσσικό γεγονός του γραπτού κειμένου και δη του λογοτεχνικού. Αντιμετωπίζει την ανάγνωση, όχι απλώς ως μία κατάφαση ενός έργου που την αναμένει για να ολοκληρωθεί, όπως ο Blanchot, αλλά ως μία ιεροτελεστία, η οποία χρησιμοποιεί το δικό της τελετουργικό. Για τη συμμετοχή σ’ αυτή την ιεροτελεστία προτείνει την ανάλυση όλων εκείνων των στοιχείων που θα καταστήσουν τον αναγνώστη από απλό διεκπεραιωτή σε συνεργό της λογοτεχνικής εκφώνησης. Η μελέτη εξετάζει όλα τα στάδια της γραφής από το εξώφυλλο και το σχεδιασμό ενός βιβλίου, το κείμενο και το παρακείμενο, τον συγγραφέα, τον τίτλο του έργου και τον πρόλογο έως την αφήγηση, αυτό το ιδιαίτερο και μαγικό γεγονός, στο οποίο αφιερώνεται και το μεγαλύτερο μέρος του βιβλίου. Ο επίμονος και απαιτητικός αναγνώστης θα συναντηθεί με μία σειρά από θεωρίες για τη λογοτεχνία και για τη γλώσσα που ανέπτυξαν ο Αριστοτέλης, ο Barthes, ο Genette, ο Tomashevsky και με ενδιάμεσες αναφορές στον Todorov ακόμη και στον Συκουτρή. Του δίνεται το δικαίωμα της πληροφόρησης αλλά και η δυνατότητα ελέγχου και κρίσης κάποιων απ’ αυτών, καθώς ο συγγραφέας δεν μεροληπτεί αλλά παραθέτει. Συντελείται έτσι μία δημιουργική ξενάγηση στα καθ’ έκαστα και επί μέρους στοιχεία της συντέλεσης της λογοτεχνικής γραφής. Πρέπει να σημειώσω ότι αν και η μελέτη επικεντρώνεται στον χώρο της λογοτεχνίας και ότι η δημιουργική γραφή κυρίως συνδέεται με τον χώρο αυτό, ωστόσο δεν παύει να αποτελεί ένα χρήσιμο βοήθημα γενικά για όσους ασχολούνται με την παραγωγή κειμένων δοκιμιακών, ερευνητικών, ιστορικών κλπ. «Η δημιουργικότητα», όπως γράφει ο συγγραφέας, «δεν είναι αποκλειστικό προνόμιο της λογοτεχνικής παραγωγής αλλά χαρακτηρίζει δυνάμει όλα τα είδη του λόγου…».\nΑυτή η εξαιρετική μορφοποίηση του θεωρητικού υλικού, στο τέταρτο μέρος του βιβλίου αποκτά και την πρακτική της εμπέδωση. Με μία σειρά από περισσότερο ή λιγότερο γνωστά λογοτεχνικά κείμενα, ο αναγνώστης μπορεί να υποβληθεί στη βάσανο της κριτικής πλέον θεώρησης. Οι συνοδευτικές ερωτήσεις και ασκήσεις είναι αυτές που δημιουργούν τη σχέση του αναγνώστη με το κείμενο και κυρίως θα έλεγα τη σχέση του αναγνώστη με τον συγγραφέα. Αυτή την πολύπαθη σχέση που στα πλαίσια της Νέας Κριτικής προσέδωσε τα πρωτεία στην ίδια τη γλώσσα (που μιλά ή δρα) και υπονόμευσε τον ρόλο του συγγραφέα.\nΔεν επιδοκιμάζω τη θεωρία του Barthes που ανέπτυξε στο περίφημο δοκίμιό του Ο θάνατος του συγγραφέα και η οποία παρουσιάζεται στην μελέτη αυτή, για λόγους που δεν μπορώ να αναπτύξω στο παρόν κείμενο. Συνοπτικά μόνο θα έλεγα ότι εκτός από τον θάνατο του συγγραφέα, ο Barthes αποδομεί και τον αναγνώστη, αφού τον θεωρεί «χωρίς ιστορία, χωρίς βιογραφία, χωρίς ψυχολογία» .\nΑν ο αναγνώστης στις θεωρίες του Blancot και του Barthes λειτουργεί ως φέρων οργανισμός ενός έργου γραφής και μόνο, τότε η μελέτη του Σπύρου Κιοσσέ φροντίζει ώστε να του προσδώσει τη λεγόμενη λογοτεχνική επάρκεια. Τον εφοδιάζει με τις γνώσεις εκείνες που αποκαθιστούν την σχέση της ανάγνωσης με τη γλώσσα. Και η σχέση αυτή δεν είναι μόνο η αναζήτηση του νοήματος αλλά ίσως και πριν από αυτή να είναι η αναζήτηση του τρόπου που παρουσιάζεται το παραχθέν νόημα. Η κριτική σήμερα οδηγεί συνήθως σε έναν τρόπο ανάγνωσης που αναζητά ερμηνείες, ανακατασκευάζει παλαιότερες και υποβάλλει το νόημα σε μία συνεχή αναθεώρηση υπό το πρίσμα άλλωστε και του χρόνου της απόστασης της συγγραφής του έργου από τον αναγνώστη. Ωστόσο με την ανάγνωση πολλές φορές αναζητούμε και τα σχήματα της αφήγησης μέσα στο έργο, τη χρονική αλληλουχία των γεγονότων (γραμμική ή καλειδοσκοπική αφήγηση), τον χρόνο της ιστορίας (ψυχολογικό, ιστορικό κλπ), τις σχέσεις αιτίου και αιτιατού στα γεγονότα ή ακόμη και τους εγκιβωτισμούς της διήγησης. Αναζητούμε το πρόσωπο ή τα πρόσωπα των αφηγητών, αν είναι εξωδιηγητικοί ή ενδοδιηγητικοί, και τη λειτουργία της αφήγησης ως προς την ταξινόμηση των γεγονότων. Βρισκόμαστε σε έναν άλλο χώρο που το οικείο και ανοίκειο συναιρούνται σε μία βαθμίδα χρόνου που καθορίζεται από τον χρόνο της αλλαγής των σελίδων. Ένα ιδιόμορφο και ενιαίο παρόν που ανανεώνεται με την κάθε καινούρια ανάγνωση.\nΔεν διαβάζουμε απλώς αλλά ταυτόχρονα νιώθουμε, ερευνούμε και ερμηνεύουμε. Η εμπειρία της ανάγνωσης είναι αυτή η σύνθετη διαδικασία, από την οποία μπορεί να γεννηθεί μία νέα γραφή , μία νέα πραγματικότητα.\nΗ μελέτη του Σπύρου Κιοσσέ, με την πλούσια βιβλιογραφία στο τέλος του βιβλίου, συμβάλλει στη αναγνώριση αυτής της σύνθεσης. Συμβάλλει στην κατανόηση ότι η δημιουργία λόγου και δη γραπτού δεν είναι μία απλή υπόθεση. Πόσο μάλλον όταν αυτός ο γραπτός λόγος πρέπει να ενδιαφέρει τη λογοτεχνία. Όσο περισσότερο το υποψιαζόμαστε τόσο πιο πολύ χώρο δίνουμε στην ανάγνωση. Και τότε ίσως δεν δικαιώσουμε τους συγγραφείς εκείνους που, όπως ο Μοντεσκιέ και ο Βαλερύ ανησυχούσαν μήπως κακοπέσουν τα έργα τους στην επιπολαιότητα και την κριτική ευκολία ενός ακαλλιέργητου αναγνώστη .\n1. Jonathan Culler, Λογοτεχνική Θεωρία, Μια συνοπτική εισαγωγή, Μετ. Καίτη Διαμαντάκου, Πανεπιστημιακές Εκδόσεις Κρήτης, σελ. 27.\n2. Ό.π. σελ. 42.\n3. Maurice Blanchot, Ο χώρος της λογοτεχνίας, μετ. Δημήτρης Δημητριάδης, Εκδ. Πλέθρον, σελ. 294, 298.\n4. Σε Νάσος Βαγενάς, Μεταμοντερνισμός και λογοτεχνία, Εκδόσεις Πόλις, σελ. 74.\n5. Σε Maurice Blanchot, Ο χώρος της λογοτεχνίας, ό.π., σελ. 299.\nfeatured Σπύρος Κιοσσές Χρήστος Βασματζίδης


Προβάδισμα Πικραμμένου έναντι Βενιζέλου για τη διαδοχή Παυλόπουλου | Υστερόγραφα\nΗ αυτοεξορία του Ευάγγελου Βενιζέλου από το Κίνημα Αλλαγής, και η θερμή στήριξή του από στελέχη της Νέας Δημοκρατίας και “φίλους Σημίτη”, που έχουν εκδηλώσει τα τελευταία χρόνια την προτίμησή τους στη σημερινή εκδοχή της “Δεξιάς”, υπό την ηγεσία του Κυριάκου Μητσοτάκη στη ΝΔ, πυροδότησσαν πλήθος σεναρίων για το μέλλον του πληθωρικού πολιτικού.\nΚάποιοι, μάλλον αφελείς, εκτιμούσαν ότι θα ενταχθεί στη Νέα Δημοκρατία. Ούτε ο ίδιος, αλλά ούτε ο Κυριάκος Μητσοτάκης είναι… χθεσινοί στον δημόσιο βίο, για να βάλουν τέτοιο πολιτικό αυτογκόλ.\nΆλλοι, θεωρούσαν ότι μπορεί να τοποθετηθεί Επίτροπος της Ελλάδας στις Βρυξέλλες, από μια αυριανή κυβέρνηση Μητσοτάκη. Μάλλον δεν γνωρίζουν ότι… η θέση είναι σχεδόν καπαρωμένη από τον συγκυβερνήτη του την περίοδο 2012-2015, Αντώνη Σαμαρά.\nΜένει η Προεδρία της Δημοκρατίας. Εδώ… κάτι κάνουμε. Ο Προκόπης Παυλόπουλος έχει μηδαμινές ελπίδες να υποστηριχτεί εκ νέου. Μόνο που, η υποψηφιότητα Βενιζέλου έρχεται… δεύτερη, πίσω από τον Παναγιώτη Πικραμμένο, το όνομα του οποίου συζητείται παρασκηνιακά εδώ και καιρό.\nΟ πρώην κορυφαίος δικαστικός, που διετέλεσε και υπηρεσιακός πρωθυπουργός, ενώνει “όλες τις φυλές”. Η δε υπερψήφισή του, ακόμη και από τον ΣΥΡΙΖΑ, θα είχε τη βαθιά σημειολογία του mea culpa από τον Αλέξη Τσίπρα, για την περιπέτεια Πικραμμένου στο σκάνδαλο Novartis.\nΈνα ισχυρό προβάδισμα Πικραμμένου για τη διαδοχή Παυλόπουλου, που δύσκολα θα προλάβει να ανατρέψει ο Ευάγγελος Βενιζέλος.


ΦΙΛΟΞΕΝΟΣ: Τους 38 βαθμούς θα αγγίξει σήμερα η θερμοκρασία στην Κύπρο\nΤους 38 βαθμούς θα αγγίξει σήμερα η θερμοκρασία στην Κύπρο\nΣήµερα ο καιρός θα είναι κυρίως αίθριος.\nΟι άνεµοι θα πνέουν κυρίως βορειοανατολικοί ως νοτιοανατολικοί, ασθενείς 3 αλλά παροδικά στα προσήνεµα, µέχρι µέτριοι 4 µποφόρ. Η θάλασσα θα είναι λίγο ταραγµένη. Η θερµοκρασία θα ανέλθει στους 38 βαθµούς στο εσωτερικό, γύρω στους 32 στα νότια και τα ανατολικά παράλια, γύρω στους 30 στα υπόλοιπα παράλια και στους 27 βαθµούς στα ψηλότερα ορεινά.\nΤο βράδυ ο καιρός θα είναι κυρίως αίθριος. Οι άνεµοι θα πνέουν βορειοδυτικοί ως βορειοανατολικοί και στα βόρεια παράλια νοτιοανατολικοί, ασθενείς 3 µποφόρ. Η θάλασσα θα είναι ήρεµη µέχρι λίγο ταραγµένη. Η θερµοκρασία θα πέσει γύρω στους 19 βαθµούς στο εσωτερικό και τα παράλια και στους 15 βαθµούς στα ψηλότερα ορεινά.\nΤο Σαββατοκύριακο ο καιρός θα παραµείνει κυρίως αίθριος, ενώ τη Δευτέρα θα παρατηρούνται παροδικά αυξηµένες µέσες και ψηλές νεφώσεις. Από την Κυριακή στην ατµόσφαιρα πιθανό να αιωρείται αραιή σκόνη.\nΗ θερµοκρασία θα κυµανθεί στα ίδια επίπεδα.\nΝέες πληροφορίες για το πτώμα που βρέθηκε σε πεζοδρόμιο στου Γουδή - ΦΩΤΟ


Χ.Α & Μarkets (03.12.2020): Πολλά μικρά και μεγάλα ενδιαφέροντα(;) | Mikrometoxos.gr\nΕΠΙΣΗΜΑΝΣΗ – Θαν. Σταυρόπουλος (@euro2day.gr): Δεν είναι λίγοι οι Επαγγελματίες του χώρου που θεωρούν θέμα χρόνου και σαν ιδανικότερο σενάριο, να ξεκινήσει μια μεταφορά ρευστότητας σε χαμηλότερες κεφαλαιοποιήσεις, με ταυτόχρονη ρευστοποίηση μέρους από τα σημαντικά βραχυπρόθεσμα κέρδη στην πρώτη ομάδα ανόδου (υψηλή κεφαλαιοποίηση)\nΚαι επιλεκτικές τοποθετήσεις σε μικρότερες Εταιρείες, των οποίων τα θεμελιώδη και η πορεία των τελευταίων ετών, απαιτεί καλύτερη “χρηματιστηριακή μεταχείριση”. Αυτό το τελευταίο, όμως, μένει να επιβεβαιωθεί και στο ταμπλώ και να μην παραμείνει στο πλαίσιο των εκτιμήσεων.\nΕΘΝΙΚΗ – ΕΚΘΕΣΕΙΣ: Η Wood & Company βλέπει την τιμή – στόχο της μετοχής της ΕΤΕ στα 2,4000 ευρώ. Για τις Goldman Sachs και Citigroup είναι 1,5300 ευρώ και 1,5000 ευρώ, αντίστοιχα, με σύσταση “Neutral/High Risk”, ενώ για την JP Morgan και τη Morgan Stanley, που η σύσταση είναι θετική η τιμή – στόχος είναι στα 1,8000 ευρώ ανά μετοχή και στα 1,7000 ευρώ. Σε εντελώς διαφορετικό μήκος κύματος, η Keefe Bruyette & Woods (KBW) δίνει αρνητική σύσταση και τιμή – στόχο στα 1,1900 ευρώ.\nΔΙΠΛΑΣΙΑΣΜΟΣ ΤΙΜΗΣ σε διάστημα μηνός(!!)\n02/12/2020 1,8000 2,86% 1,7500 1,8480 1,7380 11.320.074 20.425.836,49\n01/12/2020 1,7500 15,36% 1,5760 1,7600 1,5740 15.048.114 25.734.869,23\n30/11/2020 1,5170 -0,20% 1,5010 1,5740 1,4830 4.642.296 7.084.267,61\n27/11/2020 1,5200 4,11% 1,4700 1,5200 1,4420 4.654.486 6.941.584,07\n26/11/2020 1,4600 5,11% 1,3800 1,4720 1,3540 3.750.942 5.381.033,27\n25/11/2020 1,3890 0,29% 1,4000 1,4140 1,3430 3.430.679 4.721.730,74\n24/11/2020 1,3850 -4,15% 1,4720 1,4750 1,3630 3.920.915 5.562.266,70\n23/11/2020 1,4450 2,70% 1,4300 1,4750 1,4180 3.650.468 5.283.148,80\n20/11/2020 1,4070 0,50% 1,4000 1,4360 1,3750 2.766.174 3.906.585,68\n19/11/2020 1,4000 0,00% 1,3700 1,4000 1,3650 2.432.624 3.351.683,12\n18/11/2020 1,4000 6,87% 1,3100 1,4060 1,3020 5.427.494 7.449.611,75\n17/11/2020 1,3100 -4,31% 1,3610 1,3770 1,3090 4.587.937 6.153.870,48\n16/11/2020 1,3690 12,67% 1,2400 1,3900 1,2300 12.043.246 16.109.052,10\n13/11/2020 1,2150 -2,80% 1,2330 1,2460 1,2020 2.539.430 3.111.034,94\n12/11/2020 1,2500 2,46% 1,2100 1,2650 1,1890 5.397.091 6.632.885,74\n11/11/2020 1,2200 6,09% 1,1500 1,2200 1,1410 5.130.459 6.173.512,31\n10/11/2020 1,1500 -3,28% 1,1890 1,2330 1,1420 8.261.118 9.840.453,89\n09/11/2020 1,1890 29,24% 0,9616 1,1900 0,9616 9.453.528 10.440.795,81\n06/11/2020 0,9200 -4,17% 0,9600 0,9600 0,9200 1.569.325 1.460.437,90\n05/11/2020 0,9600 -2,64% 0,9500 0,9650 0,9300 2.979.705 2.834.306,28\n04/11/2020 0,9860 2,71% 0,9570 1,0090 0,9400 1.828.469 1.785.201,97\n03/11/2020 0,9600 6,43% 0,9250 0,9680 0,9200 2.318.216 2.212.016,97\n02/11/2020 0,9020 0,60% 0,8966 0,9656 0,8966 2.165.090 2.013.134,62\n30/10/2020 0,8966 1,29% 0,8800 0,9296 0,8524 3.478.211 3.103.035,60\nPERFORMANCE: Αντε να την πιάσουν τώρα… Νέα ιστορικά υψηλά, ενώ αυτοί που αγοράζουν δεν είναι απλοί μικροεπενδυτές αλλά ισχυροί θεσμικοί που θα παραμείνουν στο μετοχολόγιο, ίσως και εσαεί που λέει ο λόγος.\nΑν και με τέτοιο… πουσάρισμα από τον μ/μ τι περιμένατε να γίνει;; Πάλι τα κονόμησε ο μπαγάσας αδειάζοντας καραβιές χαρτιών στα… κεφάλια αδαών και αφελών αναγνωστών του. Κάτι πρέπει να γίνει βρε παιδιά, να επέμβει η Επ. Κ/φ και να… κλείσει το site της αμαρτίας οριστικά και δια παντός.\nΚι από χιούμορ διαθέτει το κατάστημα. Αν και τους προλάβαμε αυτή την φορά…\nPERFORMANCE – ΘΑΝΑΣΗΣ ΣΤΑΥΡΟΠΟΥΛΟΣ: Θα ήταν παράλειψη η αναφορά να μην ξεκινήσει από το νέο ιστορικό υψηλό σε κλείσιμο για την μετοχή της στα 6,8000 (+7,09%).\nΈναν μακρύ κατάλογο συγκεκριμένων έργων και άλλων πρωτοβουλιών για την τεχνολογική αναβάθμιση του Δημοσίου και την ενσωμάτωση των νέων Τεχνολογιών στον Ιδιωτικό τομέα, περιλαμβάνει η Βίβλος Ψηφιακού Μετασχηματισμού που παρουσιάστηκε πρόσφατα στο Υπουργικό Συμβούλιο, από τον Υπουργό Ψηφιακής Διακυβέρνησης Κυριάκο Πιερρακάκη.\nΤο συνολικό ύψος του σχεδίου ξεπερνά τα 6 δισ. ευρώ και θα χρηματοδοτηθεί κυρίως από το Ταμείο Ανάκαμψης.\nΑπό την άλλη, “το ενδιαφέρον των ΗΠΑ είναι σημαντικό. Οι μεγάλες Αμερικανικές Εταιρείες στοιχηματίζουν στην εξ αποστάσεως εργασία στην Ελλάδα”. Αυτά ειπώθηκαν στο “Greek Economic Summit”, του Ελληνοαμερικανικού Επιμελητηρίου, από τον Geoffrey Pyatt, τον Αμερικανό Πρέσβη στην Ελλάδα.\nΥπενθυμίζεται, ότι στο πρόσφατο Συνέδριο που οργάνωσε το Χρηματιστήριο της Αθήνας για τις Εταιρείες μικρής κεφαλαιοποίησης, η Διοίκηση της Performance Technologies δήλωσε ότι “η Εταιρεία είναι καλά πλασαρισμένη, εν όψει των επικείμενων εξελίξεων – νέων έργων, στον κλάδο” (euro2day.gr)…\nΔΡΟΜΕΑΣ: Ο τρόπος με τον οποίο κινείται η μετοχή απωθεί κάθε ενδιαφέρον. Σήμερα πχ δεν έχει καν κάνει πράξη. Και πως να κάνει όταν εμφανίζει αυτή την εικόνα;;;\nΜΙΓ: Δεν ασχολούμεθα, αδιανόητη η ψύχωση που έχουν αρκετοί με την συγκεκριμένη μετοχή. Τι άλλο άραγε περιμένουν από μία τόσο αχαρακτήριστη περίπτωση;\nΣΥΣΤΗΜΙΚΕΣ: Διαμορφώνουν πλέον το 19% της αξίας του Γενικού δείκτη… ( Η ΠΕΙΡ το 2,37% η ΑΛΦΑ το 5,26% η ΕΤΕ το 5,9% και η ΕΥΡΩΒ το 5,6%).\nΑΥΞΑΝΟΥΜΕ ΤΗΝ ΡΕΥΣΤΟΤΗΤΑ ΣΤΑ ΧΑΡΤΟΦΥΛΑΚΙΑ ΜΑΣ – ΒΡΙΣΚΟΜΑΣΤΕ ΣΕ BULL MARKET και οι διορθώσεις θα είναι, αν μη τι άλλο, αισθητές.\nOΡΙΣΜΕΝΕΣ ΔΕΙΚΤΟΒΑΡΕΙΣ ΜΕΤΟΧΕΣ και συγκεκριμένα οι κυριότερες έχουν βρει τοίχο μπροστά τους. Σχεδόν βέβαιη η διόρθωση τους.\nΣΥΣΤΗΜΙΚΕΣ: Έχει χτυπησει κόκκινο η αδρεναλίνη.. Δεν χρειάζεται να τους γράψουμε τίποτα περί του πρακτέου στα τσακάλια των Traders. Σε καλή μεριά και να γεμίσουν τα πολεμοφόδια τους.\nΔΕΝ ΠΑΙΖΟΝΤΑΙ άλλωστε διαφορετικά τα αρπακτικά του συστήματος. Που μόλις αντιληφθούν ότι πάνε να γεμίσουν τα χαρτοφυλάκια των ιδιωτών από κέρδη, ξαφνικά δεν ξέρεις από που σου ήρθε.\nΓΙΑ ΤΟΥΣ φίλους της… Επιτηρησιακής Αδρεναλίνης βγήκε στην επιφάνεια προσφάτως η μετοχή των ΕΣΥΜΒ.\nΜε 850 χιλ. τμχ να απορροφούνται χωρίς να τσακίζεται η τιμή της μτχ (ίσα ίσα μάλιστα) που δεν άνοιγε ή έκανε ελάχιστες πράξεις, μέχρι πρότινος.\nΣτα 0,3400 ευρώ το υψηλό της για το 2020 το οποίο θα θελήσουν κάποια στιγμή ίσως και να το προσπεράσουν.\nΙΔΑΝΙΚΗ ΠΕΡΙΠΤΩΣΗ και για εκείνους που ψάχνονται για είσοδό τους στο Χ.Α, χωρίς πολλά πολλά…\nΗΛΙΑΣ ΖΑΧΑΡΑΚΗΣ – ΓΔ: Η αγορά πλήρωσε το 61% όλης της πτωτικής κίνησης από τον Φλεβάρη στον Οκτώβριο. Το 753 είναι η κοντινή στήριξη που διάσπαση της μπορεί να μας δώσει μεγαλύτερη διόρθωση. Το 764 και 770 οι τρέχουσες αντιστάσεις…\nPERFORMANCE: Κι άλλο ιστορικό υψηλό από την μετοχή – θαύμα πλέον – στο ταμπλό του Χ.Α. Κτυπάει άνετα το 7άρι και θα κοιτάξει προσεχώς για διψήφιο νούμερο. Δεν είναι… λιανοπούλι η εταιρεία όπως οι άλλες του κλάδου της και θα κτυπήσει με μεγάλες αξιώσεις κομμάτι (α) από την πίττα του πλάνου της ψηφιακής ανάπτυξης που ανέρχεται σε 6 δισ. ευρώ τουλάχιστον. Ο,τι έδωσαν οι φίλοι αναγνώστες του μ/μ, έδωσαν. Ούτε τεμάχιο πλέον.\nEΣΥΜΒ (για μικρά χαρτοφυλάκια): Στη βραδυνή μας κεντρική στήλη θα διαβάσετε εξαιρετικά ενδιαφέροντα ρεπορτάζ του φίλου Στέφανου Κοτζαμάνη και θα καταλάβετε ότι το ρίσκο εδώ είναι σχεδόν μηδαμινό…\nΧ.Α: Και σήμερα ο τζίρος θα ξεπεράσει άνετα τα 100 εκατ. ευρώ. Αυτοί που τοποθετούνται, δεν είναι… πόπολο. Ούτε Funds της κακιάς ώρας.\nFORTHNET – απάντηση: Σε μία αγορά σαν την τρέχουσα, δεν θα κάτσει ο άλλος να περιμένει το πότε θα γίνει η Δημόσια πρόταση κι αν γίνει στο 0,3500 ή και πιο πάνω. Κοιτάζει να εκμεταλλευτεί την ευνοική τάση της…\nΣε νέα ιστορικά υψηλά, ολοκλήρωσε τις συναλλαγές η Epsilon Net (+0,54%). Επιστροφή αγοραστών, λόγω επικείμενης διανομής μερίσματος από κέρδη προηγούμενων χρήσεων στην Μύλοι Κεπενού (+3,55%), συνεχίζουν να έχουν πωλητή τα Πλ. Θράκης (-1,23%), θέλει κλείσιμο υψηλότερα των 0,1120 ευρώ για να δει υψηλότερες αποτιμήσεις η Cairo Mezz (+4,48%)\nΔίπλωσαν τις ανοδικές συνεδριάσεις Ικτίνος (+2,08%), Τεχν. Ολυμπιακή (+3,97%) και ΑλουμύλΑΛΜΥ +0,84% (+0,84%), το “bid” χαμηλότερα από το προηγούμενο κλείσιμο στην Κορδέλλου (+3,83%), ενώ παραμένει ζητούμενο το κλείσιμο υψηλότερα των 2,50 ευρώ για τον Κέκροπα (+1,89%).\nΕυδιάκριτη η παρουσία πωλητή σε Mermeren (-4,24%), ΟΛΘ (-2,80%), Ιντρακόμ (-0,24%) και Ιντρακάτ (-2,74%), με πλαγιοκαθοδικές διαθέσεις η Δομική Κρήτης (-1,83%), “καρέ” ανοδικών συνεδριάσεων για την ΕΛΒΕ (+2,83%, παρά την πρόσφατη αποκοπή 0,25 ευρώ ανά μετοχή)\nΞαφνικές συναλλαγές στον Δούρο (+4,17%), τελευταίο αρνητικό κλείσιμο στις 24/11 για την Fieratex (+1,97%, η αναρρίχηση, κυρίως, με “ανοιχτές” εντολές αγορών), ενώ τρίτη μέρα αυξημένης κινητικότητας σημειώθηκε στην Doppler (+10,27%, αλλά με επιφυλακτική στάση οι αγοραστές).\nΜΠΕΛΑ: Σύμφωνα με ανακοίνωση της Jumbo (+1%), “η επιβολή των αυστηρών περιορισμών οδήγησε τις πωλήσεις για το μήνα Νοέμβριο 2020, να καταγράψουν μείωση κατά 35% περίπου, διευρύνοντας τις συνολικές απώλειες για το 11μηνο στο -10,7%, περίπου”. ΣΗΜΕΡΑ θα διαπραγματεύεται χωρίς το δικαίωμα στην έκτακτη χρηματική διανομή των 0,38 ευρώ (μικτά) ανά μετοχή.\nΟ τίτλος, αν δώσει ανοδική διαφυγή υψηλότερα της ζώνης 15,01 – 15,23 (ημερήσιο “stop short”) και από όπου διέρχονται οι δύο ΚΜΟ 200 ημερών, με κλείσιμο, μπορεί να ελπίζει σε κίνηση προς τα 15,50, 15,83 και 16,30 ευρώ. Αντίθετα, γλίστρημα χαμηλότερα των 14,42 ευρώ, μπορεί να “σημάνει” υποχώρηση προς τα 13,57 ευρώ.\nΔΕΗ: Τα αποτελέσματα που ανακοίνωσε η Δημόσια Επιχείρηση Ηλεκτρισμού (-1,24%), κρίθηκαν σαν ικανοποιητικά από τους Αναλυτές, αλλά λίγο χαμηλότερα των εκτιμήσεων. Αυτό σε συνδυασμό με τα υψηλά 69 μηνών στα οποία διαπραγματευόταν ο τίτλος, έφερε ελεγχόμενο “profit taking”.\nΑξίζει να σημειωθεί ότι ήταν η μοναδική μετοχή του FTSE25, που κινήθηκε, στο συντριπτικά μεγαλύτερο κομμάτι των συναλλαγών, με αρνητικό πρόσημο. Αν οι “profit takers” συνεχίσουν να δείχνουν αυξημένη κινητικότητα, η πρώτη ισχυρή στήριξη εντοπίζεται στα 6,10 ευρώ. Σε περίπτωση επιστροφής των αγοραστών, οι επόμενες αντιστάσεις στα 6,86 – 6,92, 7,18 και 7,50 ευρώ.\nΟ Γενικός Δείκτης συνεχίζει να έχει μπροστά του την ζώνη των 765 – 770 μονάδων, ενώ για τον δείκτη υψηλής κεφαλαιοποίησης, ο μεγάλος στόχος είναι οι 1903 μονάδες (απλός ΚΜΟ 200 εβδομάδων). Σε περίπτωση διόρθωσης, για τον ΓΔ οι πρώτες στηρίξεις στις 750 και 744 μονάδες (όπου συγκλίνουν οι δύο ΚΜΟ 200 εβδομάδων) και για τον FTSE25 στις 1783, 1771 και 1753 μονάδες.\nΚαλά βαδίσαμε. Να τρέξουμε μπορούμε;Του Γιώργου Κράλογλου\nΕίναι πολύ νωρίς να γαντζωνόμαστε στα ωραία λόγια των Βρυξελλών για το πόσο καλά βαδίσαμε ως τώρα. Οι δανειστές μας περιμένουν στη “γωνία”, το 2021.\nΌταν το ΔΝΤ βλέπει πως το 2020 θα μας αφήσει, με το χρέος να σκαρφαλώνει στο 200,1% του ΑΕΠ και μας προειδοποιεί για “εξετάσεις” μέσα στο πρώτο εξάμηνο του 2021 για να δει πώς θα καταφέρουμε να το πάμε στο 199,1% του ΑΕΠ, η κατάσταση δεν είναι για απλή πορεία. Ας αρχίσουμε από τώρα να τρέχουμε…\nΌταν το Eurogroup μαζί με τα “χαϊδέματα” και τα μπράβο, στις παρεμβάσεις μας στην οικονομία, για να συγκρατήσουμε λουκέτα και απολύσεις, μας “κερνάει” και το πικρό ποτήρι 3 εκθέσεων (θα τις κάνει μέσα στο πρώτο εξάμηνο του 2021 για να δει πώς τα βολέψαμε δημοσιονομικά και πόσα μας στοίχησε η επιδοματική μας τακτική ώστε να προβλέψει τις οδηγίες του) η κατάσταση που έρχεται δεν θα είναι περίπατος. Θα έχει τρεχάλα. Πολύ τρεχάλα.\nΣημειώνουμε μόνο τούτο. Το Eurogroup αλλά και το ΔΝΤ έχουν πάρει πολύ στα σοβαρά τη μεταρρύθμιση στο πτωχευτικό μας δίκαιο και σε ό,τι ακόμη επιβάλλεται για να ολοκληρωθεί το εγχείρημα. Το έχει πάρει τόσο στα σοβαρά που θα αφιερώσει και ειδική έκθεση για την πορεία του.\nΤι θα κάνουμε λοιπόν. Θα προχωρήσουμε στη μεταρρύθμιση που ξεκινήσαμε με τη νέα νομοθεσία για το πτωχευτικό με, “αλά γκρέκα”, διαδικασίες; Το νέο πτωχευτικό για να εφαρμοστεί και να ολοκληρώσει κύκλους και εικόνες που θα μεταβάλλουν το σημερινό δίκαιο και τις τακτικές του, θέλει δουλειά. Πολλή δουλειά.\nΘέλει να ξεπεράσουμε τους εαυτούς μας και τα πισωγυρίσματα. Θέλει αντιστάσεις στην αντιπολιτευτική προπαγάνδα. Και οι προοπτικές στο χρέος και στα δημοσιονομικά, θα περιγραφούν στις εκθέσεις των δανειστών και της Κομισιόν, με στήριξη και στα αποτελέσματα του πτωχευτικού ως νέο καθεστώς.\nΠρος τούτο οφείλουμε να το παραδώσουμε (και στα χέρια τους) μέσα στο πρώτο τρίμηνο του 2021. Αλλιώς μαύρο φίδι που μας έφαγε… Οι δε τυχόν κλάψες, πως η κυβέρνηση είναι μονάχη στις μεταρρυθμίσεις με την υπόλοιπη Βουλή και ειδικά τον ΣΥΡΙΖΑ και το ΚΚΕ να πολεμάνε τις μεταρρυθμίσεις, δεν περνάνε και δεν πρόκειται να πιάσουν.\nΌπως και να το κάνουμε λοιπόν το πτωχευτικό (με ό,τι συνεπάγεται και στους ρυθμούς λειτουργίας της δικαιοσύνης, όπου και εκεί οι μεταρρυθμίσεις όχι μόνο πρέπει να γίνουν αλλά να τρέξουν) είναι η “ύλη” στην οποία θα εξετασθούμε τους πρώτους μήνες του 2021.\nΤο τρίμηνο δε αυτό δεν θα έχει ανοχές για παρεκκλίσεις. Γιατί τότε θα επικρατεί η ευφορία της διανομής των εμβολίων και, εξ αυτού, η έναρξη θετικής φάσης στην πανδημία. Οπότε δεν μπορούμε να περιμένουμε “κέρδη” από κωλυσιεργίες.\nΤα σημειώνουμε όλα αυτά για ένα πολύ θετικό αλλά και ένα αρνητικό λόγο που ίσως να μην προσέχθηκαν, όσο έπρεπε, στην επικαιρότητα των ημερών.\nΟ θετικός λόγος είναι πως τόσο το οικονομικό επιτελείο της κυβέρνησης όσο προσωπικά και ο κ. Μητσοτάκης κρατήθηκαν προχθές μετά τα χαρμόσυνα των δανειστών και Κομισιόν, στο Eurogroup. Κατά την άποψή μας, έκαναν πολύ καλά. Γιατί τα ωραία λόγια των Βρυξελλών ήταν στον πρόλογο και των λογυδρίων και της ανακοίνωσης για την καλή πορεία των δημοσιονομικών μας και των χειρισμών του χρέους.\nΤα “τεστ αλήθειας και επιβεβαίωσης” (που θα ακολουθήσουν μέσα στο πρώτο εξάμηνο του 2021 από ΔΝΤ και Κομισιόν- αυτά δηλαδή που περιγράψαμε μόλις παραπάνω-) ακολούθησαν, από τη μέση και κάτω… Και ασφαλώς προσέχθηκαν από την κυβέρνηση.\nΟ αρνητικός λόγος είναι πως, χθες, κατά την αναφορά των εξαγωγικών επιδόσεων ο κ. Μητσοτάκης τόνισε (με έμφαση μάλιστα) πως ότι οι εθνικές μας στοχεύσεις, παραμένουν σταθερές. Άνοδος της συμμετοχής των εξαγωγών στο ΑΕΠ από 38% σήμερα σε 48% μέχρι το 2023. Άνοδος της βιομηχανικής παραγωγής από το 9,5% στο 12%.\nΔιπλασιασμός ξένων επενδύσεων έως το 2023. Έχουμε όμως αντιληφθεί τι σημαίνουν αυτές οι στοχεύσεις σε οικονομία 45 ετών κρατισμού, λαϊκισμού και υπονόμευσης κέρδους, επιχειρήσεων και επενδύσεων; Σημαίνουν πως τρέχουμε αλλά δεν φτάνουμε πουθενά, όπως μέχρι σήμερα. Εκτός αν αλλάξουμε μοντέλο. Αλλά και πάλι θέλει τρέξιμο…\nΤΙΜΕΣ ΣΤΟΧΟΥ ΟΚΤ – ΔΕΚ 2020\nΠΙΝΑΚΑΣ ΜΕΤΑΒΟΛΩΝ 2020 – ΟΚΤ/ΝΟΕ/ΔΕΚ 2020\n02/12/2020 NBGSEC ΕΧΑΕ 4,30 OP 4,65 OP\n01/12/2020 NBG SEC ΕΧΑΕ 4,70 OP 6,70 OP\n30/11/2020 NBG SEC ΟΠΑΠ 13,50 OP 10,90 OP


Αναβίωση των Νεμέων Αγώνων Γενικές Πληροφορίες\nΤι είναι. Οι Νέοι Νέμεοι Αγώνες είναι μια προσπάθεια να αναβιώσουν αρχαίες εορταστικές εκδηλώσεις, οι οποίες βασίζονταν, όπως οι Ολυμπιακοί Αγώνες, σε αθλητικές αναμετρήσεις. Θα υπάρχουν αγώνες δρόμου για ενδιαφερόμενους από όλο τον κόσμο, ηλικίας τουλάχιστον 8 ετών. Είναι δυνατόν να συμμετάσχουν και παιδιά μικρότερης ηλικίας (άνω των 5 ετών), αλλά ΠΑΝΤΑ με ευθύνη των γονέων. Δεν προβλέπεται ανώτατο όριο ηλικίας. Οι αγώνες θα είναι απόστασης των 90 μέτρων, για τους οποίους οι δρομείς θα καταταγούν σε ομάδες ανά φύλο και ηλικία. Αυτοί θα αποτελέσουν το μακρύ ημερήσιο πρόγραμμα που θα παρακολουθήσουν χιλιάδες θεατών, επίσης από ολόκληρο τον κόσμο. Εμβόλιμα στους αγώνες θα υπάρχουν μουσικά και χορευτικά δρώμενα από τοπικά συγκροτήματα. Στο τέλος της ημέρας θα γίνει αγώνας απόστασης 7,5 χιλιομέτρων — “Τα Βήματα του Ηρακλή” — από τον αρχαίο Ναό του Ηρακλή στις Κλεωνές μέχρι το αρχαίο στάδιο της Νεμέας. Στόχος είναι μια διεθνής διοργάνωση, εμφορούμενη από το πνεύμα της συναδέλφωσης για όλους όσοι θα πατήσουν στην αρχαία γη, όπου πρωτοαναπτύχθηκε η έννοια της υποκατάστασης του πολέμου από αθλητικούς αγώνες.\nΣυγκοινωνία – Διακίνηση. Το ταξίδι προς και από την Ελλάδα θα γίνει με ευθύνη των συμμετεχόντων.


Solo: Tα αποκλειστικά ελληνικά υφάσματα με τα εκρηκτικά μοτίβα | HuffPost Greece\n09/08/2015 04:26 EEST | Updated 10/08/2015 03:00 EEST\nSolo: Tα αποκλειστικά ελληνικά υφάσματα με τα εκρηκτικά μοτίβα\nΛένε ότι εάν δεν βρίσκεις αυτό που σε ικανοποιεί στην αγορά, τότε καλύτερα να το φτιάξεις μόνος σου. Αυτό ακριβώς έγινε και με τον σχεδιαστή προϊόντων και παραγωγό Ιωάννη Σολωμόζη, ο οποίος αποφάσισε να δημιουργήσει τα δικά του υφάσματα που θα τον ικανοποιούν αισθητικά και πρακτικά.\nΈτσι γεννήθηκε το Solo, μία εταιρεία με αποκλειστικά ελληνικά υφάσματα που πλημμυρίζουν από μοτίβα ιδιαίτερα, εκρηκτικά, γεμάτα χρώματα και ένταση. Τα υφάσματα Solo μπορεί κανείς να τα βρει σε διαφόρων ειδών προϊόντα, από μπουρνούζια και μαξιλάρια μέχρι φωτιστικά και ποδιές μαγειρικής, αλλά η εταιρεία είναι ανοιχτή και κάθε είδους παραγγελία από τους πελάτες της.\nΠαράλληλα, ετοιμάζεται να συμμετάσχει για δεύτερη φορά στη Διεθνή Έκθεση Maison&Objet στο Παρίσι από τις 4 έως στις 8 Σεπτεμβρίου, μία κίνηση που αναμφίβολα θα ενδυναμώσει τους στόχους της για μία δυναμική παρουσία και στο εξωτερικό.\nΟ Ιωάννης Σολομώζης μίλησε στη HuffPost Greece για το πώς οδηγήθηκε στη δημιουργία του Solo, για τη διαδικασία παραγωγής των μοναδικών υφασμάτων τους, αλλά και για τα μελλοντικά σχέδια του ίδιου και της ομάδας του.\nΠώς προέκυψε η ιδέα για τη δημιουργία του Solo;\nΧρειαζόμουν ένα δυνατό brand name, μία ιδέα, ώστε να δημιουργήσω ένα όχημα για τα προϊόντα που σχεδιάζω και παράγω, ένα όχημα για να ταξιδέψουν σ’όλον τον κόσμο.\nΤι ήταν αυτό που σας έλειπε από την αγορά του υφάσματος;\nΗ δυνατότητα του να διηγούνται τα προϊόντα μας την ιστορία του κάθε πελάτη μας.\nΠοια είναι η διαδικασία παραγωγής των υφασμάτων σας;\nΑρχικά, χρησιμοποιούμε ειδικά νήματα για τα υφάσματα όλων μας των προϊόντων, τα οποία επεξεργαζόμαστε ώστε να έχουν την κατάλληλη αντοχή για καθημερινή χρήση. Στη συνέχεια, παράγονται σύμφωνα με το επιλεγμένο graphic design, που επιλέγεται για το κάθε ένα ξεχωριστά, με φωτεινά χρώματα που δεν ξεθωριάζουν και χειροποίητες ραφές.\nΓίνεται αποκλειστικά στην Ελλάδα από ελληνικές πρώτες ύλες;\nΗ παραγωγή μας βρίσκεται και γίνεται αποκλειστικά στην Ελλάδα. Επίσης, προτιμώ όσες πρώτες ύλες μπορούν να παραχθούν εδώ.\nΠοια είναι η φιλοσοφία και ο στόχος σας ως εταιρεία;\nΝα αλλάξουμε τον τρόπο που βλέπει και αντιμετωπίζει ο κόσμος το ύφασμα και τις εφαρμογές του.\nΠοια είναι τα προϊόντα Solo που βρίσκονται διαθέσιμα στην αγορά;\nΜαξιλάρια, κουρτίνες, ποδιές μαγειρικής, υφάσματα επίπλωσης, φωτιστικά, πουφ, μπουρνούζια, πετσέτες... Ό,τι φτιάχνεται με ύφασμα. Προσεχώς, θα είναι έτοιμα και τα πρώτα έπιπλα δικού μου σχεδιασμού, επενδεδυμένα με υφάσματα SØLØ.\nΕκτός από τα έτοιμα προϊόντα, δέχεστε και παραγγελίες; Τι είδους;\nΔεχόμαστε παραγγελίες για κάθε project το οποίο θέλει να πει μια ιστορία. Από παιδικά δωμάτια, έως high-end ξενοδοχεία.\nΑπό που εμπνέεστε για τα μοτίβα των υφασμάτων σας;\nΕμπνέομαι από τις συναναστροφές μου, τα ταξίδια, τη μουσική, καθώς και από τις προσωπικές μου αναζητήσεις και ανάγκες.\nΠείτε μου επίσης μερικούς ανθρώπους που σας εμπνέουν με τη δουλειά τους.\nTα άτομα τα οποία με εμπνέουν δεν έχουν απαραίτητα σχέση με το χώρο και το αντικείμενο που με αφορά επαγγελματικά. Έμπνευση μέσα από τη δουλειά τους και τη διάθεση να δημιουργήσω κάτι νέο, μου δίνουν προσωπικότητες όπως, για παράδειγμα οι Lynyrd Skynyrd, o Jimmy Hendrix, o Chuck Lorre, o Woody Allen, o Jamie Oliver, καθώς και κολλητοί μου φίλοι.\nΣε τι κατάσταση βρίσκεται αυτή τη στιγμή η ελληνική αγορά υφάσματος;\nΌπως όλα τα πράγματα στην Ελλάδα, η ελληνική αγορά υφάσματος προσπαθεί κι αυτή να βρει την ισορροπία της.\nΠου μπορεί να βρει κάποιος τα προϊόντα και τα υφάσματα σας;\nΗ κεντρική διάθεση γίνεται από την θυγατρική μας εταιρεία, Αrchshop.\nΠοια ήταν η ανταπόκριση που είχε στην Ελλάδα η προσπάθεια σας;\nΠλέον, χαίρουμε μεγάλης αποδοχής.\nΈχετε κάνει κινήσεις για εξάγετε τη δουλειά σας και στο εξωτερικό; Σε ποιες χώρες και ποια ήταν η ανταπόκριση;\nΗ πρώτη παρουσίαση του brand name SØLØ έγινε στο Παρίσι, στα πλαίσια της Διεθνούς Έκθεσης Maison et Objet. Η ανταπόκριση ήταν πολύ μεγάλη, δεδομένου ότι επρόκειτο για μία ολοκαίνουρια εταιρεία. Νέα Υόρκη, Σαγκάη, Λος Άντζελες, Αραβικά Εμιράτα, Ρωσία, Ιταλία, Γερμανία, Αυστρία, Βέλγιο, Ισπανία, και η λίστα συνεχίζεται.\nΕπιχειρηματικά, σκοπεύω να καθετοποιήσω όλη μου την παραγωγή και να προμηθεύομαι όλες τις πρώτες ύλες από την Ελλάδα. Τα μελλοντικά μου σχέδια όσον αφορά τον σχεδιασμό προϊόντων είναι, να εξελιχτούμε μαζί με την εταιρεία και τους συνεργάτες μου.\nPLUS: life σόλο solo athens Ιωάννης Σολωμόζης ελληνικά υφάσματα


Τέλεση της ακολουθίας του Ακαθίστου Ύμνου - Agios Antonios\nΤέλεση της ακολουθίας του Ακαθίστου Ύμνου\nΗ τέλεση της ακολουθίας του Ακαθίστου Ύμνου, λόγω της εφαρμογής υγειονομικών μέτρων, τροποποιείται, έχοντας ως μοναδικό σκοπό τη συμμετοχή περισσότερων πιστών.\n* 17:00-18:45 Ακάθιστος Ύμνος\n* 19:00-21:00 Ακάθιστος Ύμνος\nΣτον Ακάθιστο Ύμνο στις 19:00, θα Xοροστατήσει ο Θεοφιλέστατος Επίσκοπος Ανδρούσης κ. Kωνστάντιoς και θα μεταδοθεί ζωντανά από το facebook του ναού https://www.facebook.com/agiosantoniosanopatision/ καθώς και μέσω του ecclesiaTVgr https://www.youtube.com/c/ecclesiaTVgr\nΠροσκυνηματική εκδρομή στην Ιερά Νήσο Τήνο\nΜε την ευλογία του Μακαριωτάτου Αρχιεπισκόπου κ. Ιερωνύμου και την κανονική άδεια και ευλογία του Μητροπολίτη Σύρου κ. Δωροθέου Β’ πραγματοποιήθηκε η προσκυνηματική εκδρομή πολυμελούς ομάδας του Ιερού Ενοριακού ναού Αγίου Αντωνίου Άνω Πατησίων στην Ιερά Νήσο Τήνο, με επικεφαλής τον Προϊστάμενο του ναού Πανοσιολογιώτατο Αρχιμ. Θεολόγο Αλεξανδράκη, το Σάββατο 10 Ιουλίου 2021.\nΦτάνοντας στην Ιερά Νήσο Τήνο το πρωί του Σαββάτου προσκυνήσαμε το ιερό Εικόνισμα της Μεγαλόχαρης και τελέσαμε Ιερά Παράκληση προς την Υπεραγία Θεοτόκο, μετ΄αρτοκλασίας.\nΚατόπιν ξεναγηθήκαμε στο Μουσείο της Μεγαλόχαρης, όπου είχαμε την ευκαιρία να δούμε και να ενημερωθούμε για σημαντικά πολιτιστικά έργα Τηνίων Καλλιτεχνών.\nΤο απόγευμα κατευθύνθηκαμε στην Ιερά Μονή Κεχροβουνίου, όπου προσκύνησαμε την τιμία κάρα της Οσίας Πελαγίας και τελέσαμε αρτοκλασία.\nΟ Προϊστάμενος του Ναού Αρχιμ. Θεολόγος Αλεξανδράκης ευχαρίστησε τον Σεβασμιώτατο κ. Δωρόθεο, τον Αρχιερατικό Επίτροπο, τους Κληρικούς και τους εργαζομένους στο Ιερό Ίδρυμα για την φιλοξενία και για τη διευκόλυνση όλων των προσκυνητών, εκφράζοντας την ευγνωμοσύνη του προς στο πρόσωπο της Παναγίας.\nΣυμβουλές από εσωτερικά νοσοκομεία απομόνωσης που μπορούμε να κάνουμε στο σπίτι.\nΦάρμακα που λαμβάνονται σε απομονωμένα νοσοκομεία\nΚαι αυτό είναι το μόνο που κάνουμε στο νοσοκομείο για να ενισχύσουμε το ανοσοποιητικό σύστημα.\n5. Δύσπνοια 6. Απώλεια μυρωδιάς. Και το λεμόνι με ζεστό νερό εξαλείφει τον ιό στην αρχή πριν φτάσει στους πνεύμονες ..\nΛόγοι ωφέλιμοι Γέροντος Αμφιλοχίου Μακρήby dimitra / 15 Απριλίου, 2021\nΟ Ακάθιστος Ύμνος στον Ιερό μας Ναόby dimitra / 17 Απριλίου, 2021